

ΟΪ 9 ΐυΤΓ^·#ΐ 9 ηβς) 6γ 
νΑΚνΑΚΑ ΖΑΟΗΑ( 
ϋβΐθ: 2015.09.^)9:27:02 
ΕΕ5Τ 
Ρθ35θπ: δίβΠθα ΡϋΡ 
(θΓπϋθίΙΟβϋ) | 
ίοοβίίοη: Α0τβ|5, ΕΙΙίπϊΚο 
Τ γρθ0Γ3ίίθ 


23027 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1936 

9 Σεπτεμβρίου 2015 


ΑΠΟΦΑΣΕΙ Σ 

Αριθμ. 9674 

Τροποποίηση του Οργανισμού Εσωτερικής Υπηρεσίας 
του Ν.Π.Δ.Δ. «Κοινωνική Πολιτική και Μουσική Παι¬ 
δεία Δήμου Ρεθύμνης». 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010 
(ΦΕΚ 87/Α'/07-06-2010) «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξεις του άρθρου 8 του Π.δ. 136/2010 (ΦΕΚ 
229/Α'/27-12/2010) «Οργανισμός της Αποκεντρωμένης 
Διοίκησης Κρήτης». 

3. Τις διατάξεις του άρθρου 10 του Ν. 3584/2007, «Κύ¬ 
ρωση του Κώδικα Κατάστασης Δημοτικών και Κοινο¬ 
τικών Υπαλλήλων». 

4. Τις διατάξεις του άρθρου 56 του Ν. 4257/2014 (ΦΕΚ 
93/Α704-04-2014) «Επείγουσες ρυθμίσεις αρμοδιότητας 
Υπουργείου Εσωτερικών». 

5. Τις διατάξεις του άρθρου 28 του Ν. 4325/2015 (ΦΕΚ 
47 Α/11-05-2015) «Εκδημοκρατισμός της Διοίκησης -Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

6. Την πράξη 4/06-02-2015 του Υπουργικού Συμβουλίου 
(ΦΕΚ 24/Α706-02-2015). 

7. Την αριθ. 8249/30-08-2012 απόφαση του Γενικού 
Γραμματέα Αποκεντρωμένης Διοίκησης Κρήτης (ΦΕΚ 
2530/τ.Β7 17-09-2012), με την οποία εγκρίθηκε ο Οργα¬ 
νισμός Εσωτερικής Υπηρεσίας του Ν.Π.Δ.Δ. «Κοινωνική 
Πολιτική και Μουσική Παιδεία Δήμου Ρεθύμνης» και η 
οποία τροποποιήθηκε με την αριθ. 11078/03-10-2013 
όμοια (ΦΕΚ 2632/τ.Β7ΐ7-10-2013). 

7. Τις αριθ. 65/2015, 70/2015 και 135/2015 αποφάσεις 
του Διοικητικού Συμβουλίου του Ν.Π.Δ.Δ. «Κοινωνική 
Πολιτική και Μουσική Παιδεία Δήμου Ρεθύμνης», καθώς 
και τις αριθ. 279/2015, 289/2015 και 509/2015 αποφάσεις 
αντίστοιχα του Δημοτικού Συμβουλίου Ρεθύμνης, με 
τις οποίες εγκρίθηκε η τροποποίηση του Οργανισμού 
Εσωτερικής Υπηρεσίας του ανωτέρω Ν.Π.Δ.Δ. 

7. Τα αριθμ. 7/29-04-2015 και 10/22-07-2015 πρακτικά 
του Υπηρεσιακού Συμβουλίου Υπαλλήλων ΟΤΑ Ν. Ρεθύ¬ 


μνης, με το οποίο παρέχεται η θετική του γνωμοδότηση 
για την τροποποίηση του ΟΕΥ του ως άνω Ν.Π.Δ.Δ., 
αποφασίζουμε: 

Τροποποιούμε την αριθ. 8249/30-08-2012 (ΦΕΚ 2530/ 
Τ.Β717-09-2012) απόφαση του Γενικού Γραμματέα Απο¬ 
κεντρωμένης Διοίκησης Κρήτης, με την οποία εγκρίθηκε 
ο Οργανισμός Εσωτερικής Υπηρεσίας του Ν.Π.Δ.Δ. «Κοι¬ 
νωνική Πολιτική και Μουσική Παιδεία Δήμου Ρεθύμνης», 
όπως ισχύει, η οποία πλέον έχει ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Άρθρο 1 

Οι Υπηρεσίες του Νομικού Προσώπου με την επωνυμία 
«ΚΟΙΝΩΝΙΚΗ ΠΟΛΙΤΙΚΗ ΚΑΙ ΜΟΥΣΙΚΗ ΠΑΙΔΕΙΑ ΔΗΜΟΥ 
ΡΕΘΥΜΝΗΣ» περιλαμβάνουν τις παρακάτω οργανικές 
μονάδες ομαδοποιημένες σε ενότητες: 

ΕΝΟΤΗΤΑ Α: ΥΠΗΡΕΣΙΕΣ ΑΥΤΟΤΕΛΩΝ ΓΡΑΦΕΙΩΝ 

1. Αυτοτελές Γραφείο Πολιτισμού και Μουσικής Παι¬ 
δείας 

ΕΝΟΤΗΤΑ Β: ΥΠΗΡΕΣΙΕΣ ΔΙΕΥΘΥΝΣΗΣ 

Οι Υπηρεσίες του Ν.Π.Δ.Δ. με την επωνυμία «ΚΟΙΝΩ¬ 
ΝΙΚΗ ΠΟΛΙΤΙΚΗ ΚΑΙ ΜΟΥΣΙΚΗ ΠΑΙΔΕΙΑ ΔΗΜΟΥ ΡΕΘΥ¬ 
ΜΝΗΣ» λειτουργούν σε επίπεδο Διεύθυνσης. 

Η Διεύθυνση του Ν.Π.Δ.Δ. «ΚΟΙΝΩΝΙΚΗ ΠΟΛΙΤΙΚΗ ΚΑΙ 
ΜΟΥΣΙΚΗ ΠΑΙΔΕΙΑ ΔΗΜΟΥ ΡΕΘΥΜΝΗΣ» αποτελείται 
από τα παρακάτω τμήματα και γραφεία: 

1. ΤΜΗΜΑ ΚΟΙΝΩΝΙΚΗΣ ΥΠΗΡΕΣΙΑΣ ΤΡΙΤΗΣ ΗΛΙΚΙΑΣ 
ΚΑΙ ΥΠΗΡΕΣΙΩΝ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ 
που περιλαμβάνει ειδικότερα τα παρακάτω γραφεία: 

1) Γ ραφείο Α' ΚΑΠΗ 

2) Γ ραφείο Β' ΚΑΠΗ 

3) Γ ραφείο Γ' ΚΑΠΗ 

4) Γ ραφείο Δ' ΚΑΠΗ 

5) Γ ραφείο Ε' ΚΑΠΗ 

6) Γ ραφείο ΚΑΠΗ Περιοχής Μασταμπά 

7) Γραφείο Υπηρεσιών Πρωτοβάθμιας Φροντίδας 
Υγείας 

2. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ Α' ΒΡΕΦΟΝΗΠΙΑ¬ 
ΚΟΥ ΣΤΑΘΜΟΥ που περιλαμβάνει ειδικότερα τα παρα¬ 
κάτω γραφεία: 

1) Γ ραφείο Α' Βρεφονηπιακού Σταθμού 

2) Γ ραφείο Παιδικού Σταθμού Περιβολίων 

3) Γραφείο Βρεφονηπιακού Σταθμού Δημοτικής Ενό¬ 
τητας Αρκαδίου 

3. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ Α' ΠΑΙΔΙΚΟΥ ΣΤΑΘ¬ 
ΜΟΥ που περιλαμβάνει ειδικότερα τα παρακάτω γρα¬ 
φεία: 

1) Γ ραφείο Α' Παιδικού Σταθμού 

2) Γ ραφείο Γ' Παιδικού Σταθμού 

3) Γραφείο Παιδικού Σταθμού Δημοτικής Ενότητας 
Λαππαίων 

4. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ Β' ΠΑΙΔΙΚΟΥ ΣΤΑΘ¬ 
ΜΟΥ που περιλαμβάνει ειδικότερα τα παρακάτω γρα¬ 
φεία: 

1) Γ ραφείο Β' Παιδικού Σταθμού 

2) Γ ραφείο Β' Βρεφονηπιακού Σταθμού 

5. ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ ΒΡΕΦΟΝΗΠΙΑΚΟΥ 
ΣΤΑΘΜΟΥ ΟΛΟΚΛΗΡΩΜΕΝΗΣ ΦΡΟΝΤΙΔΑΣ που περι¬ 
λαμβάνει ειδικότερα τα παρακάτω γραφεία: 

1) Γ ραφείο Βρεφονηπιακού Σταθμού Ολοκληρωμένης 
Φροντίδας 

2) Γ ραφείο Παιδικού Σταθμού για Νήπια με Αναπηρία 

6. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ που περι¬ 
λαμβάνει ειδικότερα τα παρακάτω γραφεία: 

1) Γ ραφείο Διοικητικών Υπηρεσιών 

2) Γραφείο Οικονομικών Υπηρεσιών - Ταμείο 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο 2 

ΕΝΟΤΗΤΑ Α: ΥΠΗΡΕΣΙΕΣ ΑΥΤΟΤΕΛΩΝ ΓΡΑΦΕΙΩΝ 

Αρμοδιότητες Αυτοτελούς Γ ραφείου Πολιτισμού 
και Μουσικής Παιδείας 

Το Αυτοτελές Γ ραφείο Πολιτισμού και Μουσικής Παι¬ 
δείας μεριμνά για τη διοργάνωση εκδηλώσεων, συναυ¬ 
λιών και διδασκαλίας μουσικών οργάνων, παραδοσια¬ 
κών οργάνων της Κρήτης, τη διδασκαλία βυζαντινής 
μουσικής και γενικότερα συμβάλλει στην επίτευξη του 
σκοπού του Νομικού Προσώπου. 

Η Φιλαρμονική έχει ως κύριο αντικείμενο την διδα¬ 
σκαλία πνευστών και κρουστών μουσικών οργάνων 
(μπάντα). 

Το Ωδείο παρέχει διδασκαλία θεωρητική και πρακτική 
σε μουσικά όργανα όλων των κατηγοριών και χορηγεί 
τίτλο σπουδών αναγνωρισμένο από το Κράτος. 

Η Πειραματική Συμφωνική Ορχήστρα αποτελείται από 
σύνολο διαφορετικών οργάνων με σκοπό την πραγμα¬ 
τοποίηση συναυλιών και λοιπών μουσικών εκδηλώσεων. 

Η χορωδία αποτελείται από μέλη (αοιδούς) και παρέ¬ 
χει ψυχαγωγία και τόνωση του μουσικού αισθήματος. 

Το γραφείο ως μουσικό εργαστήρι έχει στόχο να 
προσφέρει, μέσα από την μουσική, την ανάπτυξη των 
πνευματικών και ψυχικών δυνάμεων στους Δημότες και 
στο τόπο. 

Ειδικότερα: 

1. Επιμελείται της λειτουργίας Ωδείου, των Χορωδιών 
και της Φιλαρμονικής του Δήμου. 

2. Μεριμνά για τη σύσταση, οργάνωση και λειτουργία 
τμημάτων μουσικής παιδείας (θεωρία μουσικής, εκμά¬ 
θηση διαφόρων μουσικών οργάνων, μονωδία, βυζαντινή 
μουσική κ.λπ.). 

3. Μεριμνά για την εκπαίδευση, κατάρτιση και εμφά¬ 
νιση δημόσιας χορωδίας και /ή ορχήστρας. 


4. Μεριμνά για τη σύσταση, εκπαίδευση, κατάρτιση 
και εμφάνιση της φιλαρμονικής του Δήμου. 

5. Συνεργάζεται με το Τμήμα Πολιτιστικών Εκδηλώ¬ 
σεων του Δήμου για την διοργάνωση μουσικών εκδη¬ 
λώσεων, τυχόν μετακινήσεις. Οι μετακινήσεις εκτός Δή¬ 
μου θα εξετάζονται κατά περίπτωση από το Διοικητικό 
Συμβούλιο. 

6. Διοργανώνει δραστηριότητες και εκδηλώσεις που 
προάγουν τη μουσική εκπαιδευτική διαδικασία. 

7. Τηρεί βιβλίο φοίτησης των μαθητών, παρακολουθεί 
την ενημέρωση των βιβλιαρίων σπουδών και υποβάλλει, 
διά της διοίκησης, στο Υπουργείο Πολιτισμού μαθη¬ 
τολόγια, πίνακες και καταστάσεις σύμφωνα με τους 
σχετικούς νόμους. 

8. Παρακολουθεί τις επιδόσεις των σπουδαστών και 
ενημερώνει τους γονείς για την πορεία τους. 

9. Φροντίζει για την τακτική και ανελλιπή συμμετοχή 
των μουσικών στις δοκιμές και στα μαθήματα αντίστοι¬ 
χα καθώς και στις υπηρεσίες και επίσημες εμφανίσεις 
της Δημοτικής Φιλαρμονικής (εθνικές, θρησκευτικές και 
πολιτιστικές εκδηλώσεις) του Δήμου οι οποίες θα ορί¬ 
ζονται από το εκάστοτε Διοικητικό Συμβούλιο. 

10. Μεριμνά για τη φύλαξη, την καθαριότητα και την 
ευπρεπή εμφάνιση των εγκαταστάσεων του τμήματος 
και του εξοπλισμού του. 

Το αντικείμενο του γραφείου πραγματοποιείται από 
τις βασικές ειδικότητες του Μουσικού, του Κορυφαίου 
Μουσικού και του Αρχιμουσικού. 

Άρθρο 3 

ΕΝΟΤΗΤΑ Β: ΥΠΗΡΕΣΙΕΣ ΔΙΕΥΘΥΝΣΗΣ 
Αρμοδιότητες Διεύθυνσης Ν.Π.Δ.Δ. 

Η Διεύθυνση του Ν.Π.Δ.Δ. «ΚΟΙΝΩΝΙΚΗ ΠΟΛΙΤΙΚΗ ΚΑΙ ΜΟΥ¬ 
ΣΙΚΗ ΠΑΙΔΕΙΑ ΔΗΜΟΥ ΡΕΘΥΜΝΗΣ» στα όρια των αρμοδι¬ 
οτήτων της είναι υπεύθυνη για την λειτουργία των ΚΑΠΗ, 
Παιδικών και Βρεφονηπιακών Σταθμών καθώς και για την 
υλοποίηση πολιτιστικών και μορφωτικών προγραμμάτων. 

Έχει την εποπτεία όλων των Τμημάτων, Γραφείων 
και υπαλλήλων, ασκώντας όλες τις αρμοδιότητες που 
ορίζονται από τις κείμενες διατάξεις, παρακολουθεί, 
συντονίζει και κατευθύνει το έργο τους, μεριμνά για 
την εύρυθμη λειτουργία του Ν.Π. και είναι αρμόδια για: 

1. Τον συντονισμό εφαρμογής των πολιτικών, συστη¬ 
μάτων και διαδικασιών που αποσκοπούν στην ορθο¬ 
λογική διοίκηση/διαχείριση του ανθρώπινου δυναμικού 
του Νομικού Προσώπου, καθώς και για τη λειτουργία 
του κεντρικού πρωτοκόλλου και την παροχή γενικών 
υπηρεσιών διοικητικής υποστήριξης προς τις υπηρεσίες. 

2. Την αποτελεσματική τήρηση των οικονομικών 
προγραμμάτων λειτουργίας του Νομικού Προσώπου, 
τη σωστή απεικόνιση των οικονομικών πράξεων και τη 
διαχείριση των εσόδων και δαπανών του, καθώς και τη 
διασφάλιση και αξιοποίηση της περιουσίας του και την 
αποτελεσματική διενέργεια όλων των νόμιμων διαδικα¬ 
σιών που απαιτούνται για την σωστή λειτουργία των 
υπηρεσιών του Νομικού Προσώπου. 

3. Τη συντήρηση και τη διατήρηση σε καλή κατάσταση 
των κάθε είδους κτιριακών και ηλεκτρομηχανολογικών 
εγκαταστάσεων του Νομικού Προσώπου. 

4. Την αποτελεσματική λειτουργία των Παιδικών και 
Βρεφονηπιακών Σταθμών του Δήμου, σύμφωνα με τον 
ισχύοντα Ο.Ε.Υ. και κανονισμό. 

5. Την αποτελεσματική λειτουργία των Κέντρων Ανοι¬ 
κτής Προστασίας Ηλικιωμένων (ΚΑΠΗ) του Δήμου,, σύμ¬ 
φωνα με τον ισχύοντα Ο.Ε.Υ. και κανονισμό. 

6. Την αποτελεσματική εφαρμογή των προγραμμάτων 
των πολιτιστικών δραστηριοτήτων του Δήμου σε συνερ¬ 
γασία με την αρμόδια υπηρεσία του Δήμου.. 

Οι αρμοδιότητες των επί μέρους οργανωτικών μονά¬ 
δων της Διεύθυνσης είναι οι εξής: 

Αρθρο 4 
ΑΡΜΟΔΙΟΤΗΤΕΣ 

Τμήματος Κοινωνικής Υπηρεσίας Τρίτης Ηλικίας 
και Πρωτοβάθμιας Φροντίδας Υγείας 

1. Παρέχει πληροφόρηση στους πολίτες, για το Κέντρο 
Ανοικτής Προστασίας Ηλικιωμένων του Δήμου και τα 
παραρτήματά του, με σκοπό την προσέλκυση των ατό¬ 
μων που έχουν ανάγκη των υπηρεσιών του ή εκείνων 
που θέλουν να προσφέρουν εθελοντικές υπηρεσίες. 
Επίσης μεριμνά για την ευαισθητοποίηση της κοινότη¬ 
τας σε θέματα κοινωνικής αλληλεγγύης και κοινωνικής 
συνοχής. 

2. Υποδέχεται, ενημερώνει, λαμβάνει κοινωνικό ιστορι¬ 
κό, διενεργεί τις εγγραφές στο βιβλίο μελών, συμβου¬ 
λεύει και παρέχει κοινωνική υποστήριξη στα μέλη του 
ΚΑΠΗ και τις οικογένειές τους. 

3. Φροντίζει για την παραμονή των ατόμων Τρίτης 
Ηλικίας στο οικείο οικογενειακό και κοινωνικό τους 
περιβάλλον και την αποφυγή ιδρυματικής φροντίδας ή 
κοινωνικού αποκλεισμού, αναγνωρίζοντας στους ηλικι¬ 
ωμένους το δικαίωμα να είναι ενεργά και ισότιμα μέλη 
της κοινωνίας μας. 

4. Μεριμνά για την πρόληψη και αντιμετώπιση βιολογι¬ 
κών, ψυχολογικών και κοινωνικών προβλημάτων, καθώς 
και την εξασφάλιση αξιοπρεπούς και υγιούς διαβίωσης. 

5. Παρέχει οργανωμένη και συστηματική Πρωτοβάθμια 
Κοινωνική Φροντίδα, η οποία περιλαμβάνει υπηρεσίες 
συμβουλευτικής και ψυχοσυναισθηματικής υποστήριξης, 
καθώς και υπηρεσίες οικογενειακής βοηθητικής φροντί¬ 
δας και ικανοποίησης πρακτικών αναγκών διαβίωσης. 

6. Συνεργάζεται με τις προϊστάμενες των τμημάτων 
προσχολικής αγωγής του ΝΠΔΔ για περιπτώσεις που 
χρίζουν κοινωνικής και συμβουλευτικής φροντίδας 

7. Πραγματοποιεί πρόληψη και θεραπεία κοινωνικών 
προβλημάτων με σκοπό τη βελτίωση του βιοτικού επι¬ 
πέδου της κοινωνικής λειτουργικότητας ατόμων και 
ομάδων. 

8. Αναπτύσσει συνεργασίες με άλλους φορείς και υπη¬ 
ρεσίες, με στόχο τη διασύνδεση των ηλικιωμένων με την 
κοινότητα, την αλληλεγγύη μεταξύ των γενεών και την 
αξιοποίηση της εμπειρικής γνώσης τους, με στόχο την 
καταγραφή και διατήρηση της πολιτιστικής μας κληρο¬ 
νομιάς και την μεταβίβασή της στις επόμενες γενεές. 

9. Προγραμματίζει, οργανώνει και υλοποιεί, ποικίλα 
προγράμματα δημιουργικής απασχόλησης, ψυχαγωγίας 
και επιμόρφωσης για τα μέλη του ΚΑΠΗ.(π.χ. διαλέξεις, 
εκδρομές, κατασκηνώσεις, κ.λπ.). 

10. Σχεδιάζει, οργανώνει και συντονίζει τις ομάδες 
δημιουργικής απασχόλησης και ενεργοποίησης των 
μελών καθώς επίσης και επιμορφωτικά προγράμματα 
που στοχεύουν στην ενεργό συμμετοχή των μελών με 
σκοπό την ανάπτυξη πρωτοβουλιών και την ενίσχυση 
της δραστηριότητας τους έτσι ώστε να συμβάλει στην 
ποιότητα ζωής των ηλικιωμένων. 


11. Συνεργάζεται, με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγείας 
και πρόνοιας, για την παροχή πλήρους υποστήριξης 
στους επωφελούμενους και τις οικογένειές τους και 
την παραπομπή σε αυτές, όταν απαιτείται. 

12. Μεριμνά για την προσέλκυση εθελοντών, την εκ¬ 
παίδευση τους και την αξιοποίηση τους στις δομές και 
υπηρεσίες του ΚΑΠΗ. 

13. Εποπτεύει την εκπαίδευση σπουδαστών και φοιτη¬ 
τών, σχετικών επιστημών, που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

14. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του τμήματος 
και του εξοπλισμού του. 

15. Συντονίζει και παρακολουθεί τη λειτουργία των 
γραφείων τα οποία ανήκουν διοικητικά στο τμήμα. 

16. Έχει την ευθύνη της είσπραξης και της απόδοσης 
τους στο τμήμα Διοικητικού - Οικονομικού, των προαι¬ 
ρετικών εισφορών ή συμμετοχών των μελών των ΚΑΠΗ 
όπως αυτό θα καθορίζετε με απόφαση του Προέδρου. 

17. Έχει την ευθύνη του υπηρεσιακού αυτοκινήτου, το 
οποίο παρέχει τις υπηρεσίες του και μεταφέρει απο¬ 
κλειστικά τους εργαζόμενους για την κάλυψη των υπη¬ 
ρεσιακών αναγκών καθώς και τους εξυπηρετούμενους 
του τμήματος, όπου αυτό κρίνεται απολύτως αναγκαίο. 

18. Προσφέρει οικογενειακή βοήθεια στο σπίτι, των 
κοινωνικά και οικονομικά αδύνατων μελών, που στερού¬ 
νται οικογενειακού περιβάλλοντος και στις περιπτώσεις 
που δεν εξυπηρετούνται από άλλες εξωτερικές δομές 
(π.χ. Πρόγραμμα Κοινωνικής Μέριμνας, Πρόγραμμα Βοή¬ 
θεια στο Σπίτι κ.λπ.). 

19. Έχει την ευθύνη για την παραλαβή και τον έλεγχο 
της ποιότητας των αναλώσιμων προϊόντων καθώς και 
των υλικών καθαριότητας. 

20. Έχει την ευθύνη για την παροχή των αγαθών, που 
προσφέρονται στα μέλη, κατά την διάρκεια επιμορφω¬ 
τικών και ψυχαγωγικών εκδηλώσεων, που πραγματο¬ 
ποιούνται στο χώρο των γραφείων ΚΑΠΗ. 

21. Σχεδιάζει και υλοποιεί προγράμματα πρόληψης 
και αγωγής υγείας για τους χρήστες των υπηρεσιών, 
των Κέντρων Ανοικτής Προστασίας Ηλικιωμένων (ΚΑΠΗ) 
καθώς και των υπολοίπων τμημάτων του Ν.Π.Δ.Δ. 

22. Παρέχει υπηρεσίες ιατροφαρμακευτικής πρωτο¬ 
βάθμιας φροντίδας και συνταγογράφησης φαρμάκων 
από τον υπεύθυνο ιατρό (που εργάζεται ή συνεργάζεται 
με το Τμήμα). 

23. Έχει τη δυνατότητα δημιουργίας θεραπευτικών 
και συμβουλευτικών δράσεων, ομάδων, δραστηριοτήτων 
που αποσκοπούν στην βελτίωση της συμπεριφοράς, της 
επικοινωνίας και των ψυχικών λειτουργιών. 

24. Μεριμνά για την πρόληψη, διάγνωση και θεραπεία 
συναισθηματικών διαταραχών και διαταραχών της προ¬ 
σωπικότητας, καθώς και τη διαχείριση προβλημάτων 
λειτουργικότητας στην καθημερινή ζωή. 

25. Διενεργεί ψυχομετρικά τεστ με σκοπό τη διερεύ- 
νηση ψυχολογικών προβλημάτων, τη διάγνωση ή την 
επιστημονική έρευνα. 

26. Αναπτύσσει προγράμματα πρόληψης ψυχικών νο¬ 
σημάτων, ενημέρωσης, πληροφόρησης και επικοινωνίας 
με ομιλίες, βιωματικές ή άλλες δράσεις για θέματα που 
προάγουν την ψυχική υγεία, τόσο των εξυπηρετούμενων 
όσο και της ευρύτερης κοινότητας η οποία σχετίζεται 

με τους εξυπηρετούμενους του νομικού προσώπου. Στα 
πλαίσια αυτά δύναται η συνεργασία με διακεκριμένους 
εξωτερικούς (που δεν ανήκουν στο νομικό πρόσωπο) 
ομιλητές. 

27. Έχει τη δυνατότητα δημιουργίας καινοτόμων δρά¬ 
σεων. 

28. Σχεδιάζει και υλοποιεί προγράμματα ενημέρωσης 
και επιμορφωτικά σεμινάρια σε θέματα Πρωτοβάθμιας 
Φροντίδας Υγείας 

29. Παρέχει νοσηλευτικές υπηρεσίες στα μέλη, στο 
χώρο των γραφείων ΚΑΠΗ, αλλά και κατ’ οίκον, όταν 
αυτό απαιτείται και στις περιπτώσεις που είναι δύσκο¬ 
λη η μετακίνηση των ηλικιωμένων, με εντολή ιατρού 
αντίστοιχης ειδικότητας. 

30. Παρέχει υπηρεσίες φυσιοθεραπείας, και ήπιας 
αθλητικής άσκησης στους χρήστες των υπηρεσιών 
των ΚΑΠΗ, όταν αυτό απαιτείται και όσο είναι εφικτό, 
κατόπιν γνωμάτευσης ειδικού ιατρού. 

31. Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

32. Παρέχει τις ανωτέρω υπηρεσίες τακτικά στα μέλη 
του Κέντρου Ανοιχτής Προστασίας Ηλικιωμένων των 
γραφείων ΚΑΠΗ, καθώς επίσης, περιοδικά και στα υπό¬ 
λοιπα τμήματα του Ν.Π.Δ.Δ. 

Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
των ειδικοτήτων των άλλων τμημάτων, με στόχο την 
καλύτερη εξυπηρέτηση των προστατευομένων ατόμων, 
(βρεφικής, παιδικής, τρίτης ηλικίας κ.λπ.). 

Οι υπηρεσίες του τμήματος παρέχονται από τις βασι¬ 
κές ειδικότητες του Κοινωνικού Λειτουργού, του Ιατρού, 
του Ψυχολόγου, του Νοσηλευτή ή Επισκέπτη Υγείας, 
του Φυσιοθεραπευτή, του Οικογενειακού Βοηθού και 
του Οδηγού. 

Στο Τμήμα εντάσσονται διοικητικά, τα ακόλουθα 
Γραφεία, τα οποία εξυπηρετούν μια υποπεριοχή της 
περιοχής του Τμήματος και ασκούν το σύνολο των αρ¬ 
μοδιοτήτων του Τμήματος. 

1) Γραφείο Α' ΚΑΠΗ 

2) Γ ραφείο Β' ΚΑΠΗ 

3) Γ ραφείο Γ' ΚΑΠΗ 

4) Γραφείο Δ' ΚΑΠΗ 

5) Γ ραφείο Ε' ΚΑΠΗ 

6) Γ ραφείο ΚΑΠΗ Περιοχής Μασταμπά 

7) Γ ραφείο Υπηρεσιών Πρωτοβάθμιας Φροντίδας Υγείας 

Το Τμήμα Κοινωνικής Υπηρεσίας Τρίτης Ηλικίας και 

Πρωτοβάθμιας Φροντίδας Υγείας που θα ιδρύονται 
στο μέλλον θα αποτελούν τμήματα στη Διεύθυνση του 
Ν.Π.Δ.Δ. «Κοινωνική Πολιτική και Μουσική Παιδεία» Δή¬ 
μου Ρεθύμνης. 

Αρθρο 5 
ΑΡΜΟΔΙΟΤΗΤΕΣ 

α) ΠΡΟΣΧΟΛΙΚΗΣ ΑΓΩΓΗΣ 
Α' ΒΡΕΦΟΝΗΠΙΑΚΟΥ ΣΤΑΘΜΟΥ 

Στο τμήμα εντάσσονται διοικητικά τα ακόλουθα Γ ρα¬ 
φεία: 

1) Γ ραφείο Α' Βρεφονηπιακού Σταθμού 

2) Γ ραφείο Παιδικού Σταθμού Περιβολίων 

3) Γ ραφείο Βρεφονηπιακού Σταθμού Δημοτικής Ενό¬ 
τητας Αρκαδίου 


Το Τμήμα Προσχολικής Αγωγής Α' Βρεφονηπιακού 
Σταθμού επιμελείται της παροχής σύγχρονης προ¬ 
σχολικής αγωγής στα φιλοξενούμενα νήπια και βρέφη 
εφαρμόζοντας τα κατάλληλα προγράμματα, τις ισχύ- 
ουσες διατάξεις και τον ισχύοντα εσωτερικό κανονισμό 
λειτουργίας. 

Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

4. Προσφέρει αγωγή, ψυχαγωγία, περιποίηση, φρο¬ 
ντίδα και σίτιση στα φιλοξενούμενα βρέφη -νήπια του 
Σταθμού. 

5. Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στο 
Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7. Φροντίζει για την υγιεινή κατάσταση και ασφάλεια 
των παιδιών και ενημερώνει τα αρμόδια Τμήματα σε 
κάθε περίπτωση που χρειάζεται ιατρική φροντίδα και 
κοινωνική μέριμνα. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό. 

10. Εφαρμόζει σωστά όλα τα μέτρα υγιεινής και ασφά¬ 
λειας για την υγεία των παιδιών και είναι υπεύθυνο για 
την ενημέρωσης της προϊσταμένης αρχής για τη λήψη 
όλων των μέτρων για την επίτευξη αυτού. 

11. Ευθύνεται για την εξασφάλιση της διατροφής των 
νηπίων κατά την παραμονή τους στο Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12. Μεριμνά για την προμήθεια, την ταξινόμηση και την 
συντήρηση του αναγκαίου παιδαγωγικού εξοπλισμού 
και υλικού. 

13. Ευθύνεται για την ασφαλή μεταφορά των φιλοξε¬ 
νούμενων παιδιών προς και από το Σταθμό (περίπτωση 
ύπαρξης σχολικού λεωφορείου). 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών και του Οδηγού 
Σχολικού Λεωφορείου (σε περίπτωση ύπαρξης Σχολικού 
Λεωφορείου). 

Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
του Τμήματος και των ειδικοτήτων των άλλων Τμημά¬ 
των με στόχο την καλύτερη αγωγή και εξυπηρέτηση 
των παιδιών. 

ΑΡΜΟΔΙΟΤΗΤΕΣ 

β) Τμήματος ΠΡΟΣΧΟΛΙΚΗΣ ΑΓΩΓΗΣ 
Α' ΠΑΙΔΙΚΟΥ ΣΤΑΘΜΟΥ 

Στο τμήμα εντάσσονται διοικητικά τα ακόλουθα Γρα¬ 
φεία: 

1) Γ ραφείο Α' Παιδικού Σταθμού 

2) Γ ραφείο Γ' Παιδικού Σταθμού 

3) Γραφείο Παιδικού Σταθμού Δημοτικής Ενότητας 
Λαππαίων 

Το Τμήμα Προσχολικής Αγωγής Α' Παιδικού Σταθ¬ 
μού επιμελείται της παροχής σύγχρονης προσχολικής 
αγωγής στα φιλοξενούμενα νήπια εφαρμόζοντας τα 
κατάλληλα προγράμματα, τις ισχύουσες διατάξεις και 
τον ισχύοντα εσωτερικό κανονισμό λειτουργίας. 

Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

4. Προσφέρει αγωγή, ψυχαγωγία, περιποίηση, φροντί¬ 
δα και σίτιση στα φιλοξενούμενα νήπια του Σταθμού 

5. Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στο 
Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7. Φροντίζει για την υγιεινή κατάσταση και ασφάλεια 
των παιδιών και ενημερώνει τα αρμόδια Τμήματα σε 
κάθε περίπτωση που χρειάζεται ιατρική φροντίδα και 
κοινωνική μέριμνα. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό. 

10. Εφαρμόζει σωστά όλα τα μέτρα υγιεινής και ασφά¬ 
λειας για την υγεία των παιδιών και είναι υπεύθυνη για 
την ενημέρωση της προϊσταμένης αρχής για τη λήψη 
όλων των μέτρων για την επίτευξη αυτού. 

11. Ευθύνεται για την εξασφάλιση της διατροφής των 
νηπίων κατά την παραμονή τους στο Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 


12. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13. Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών και του Οδηγού 
Σχολικού Λεωφορείου (σε περίπτωση ύπαρξης Σχολικού 
Λεωφορείου). 

Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
του Τμήματος και των ειδικοτήτων των άλλων Τμημά¬ 
των με στόχο την καλύτερη αγωγή και εξυπηρέτηση 
των παιδιών. 

ΑΡΜΟΔΙΟΤΗΤΕΣ 

γ) Τμήματος ΠΡΟΣΧΟΛΙΚΗΣ ΑΓΩΓΗΣ 
Β' ΠΑΙΔΙΚΟΥ ΣΤΑΘΜΟΥ 

Στο τμήμα εντάσσονται διοικητικά τα ακόλουθα Γ ρα¬ 
φεία: 

1) Γραφείο Β' Παιδικού Σταθμού 

2) Γ ραφείο Β' Βρεφονηπιακού Σταθμού 

Το Τμήμα Προσχολικής Αγωγής Β' Παιδικού Σταθμού 
επιμελείται της παροχής σύγχρονης προσχολικής αγω¬ 
γής στα φιλοξενούμενα νήπια και βρέφη εφαρμόζοντας 
τα κατάλληλα προγράμματα, τις ισχύουσες διατάξεις 
και τον ισχύοντα εσωτερικό κανονισμό λειτουργίας. 

Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
μηνιαίου προγραμματισμού δραστηριοτήτων. 

3. Ευθύνεται όχι μόνο για την ολόπλευρη ανάπτυξη των 
νηπίων αλλά και για την φύλαξη και προστασία τους. 

4. Προσφέρει αγωγή, ψυχαγωγία, περιποίηση, φροντί¬ 
δα και σίτιση στα φιλοξενούμενα νήπια του Σταθμού. 

5. Ενημερώνει τους γονείς σε τακτά χρονικά διαστήματα 
για τη γενική - σφαιρική εξέλιξη του παιδιού τους. Συνερ¬ 
γάζεται με τους γονείς σε όλα τα θέματα που αφορούν 
τη ζωή και την εξέλιξη των παιδιών μέσα στο Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7. Φροντίζει για την υγιεινή κατάσταση και ασφάλεια 
των παιδιών και ενημερώνει το αρμόδιο Τμήματα σε 
κάθε περίπτωση που χρειάζεται ιατρική φροντίδα και 
κοινωνική μέριμνα. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό. 

10. Εφαρμόζει σωστά όλα τα μέτρα υγιεινής και ασφά¬ 
λειας για την υγεία των παιδιών και είναι υπεύθυνη για 
την ενημέρωση της προϊσταμένης αρχής για τη λήψη 
όλων των μέτρων για την επίτευξη αυτού. 

11. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13. Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών και του Οδηγού 
Σχολικού Λεωφορείου (σε περίπτωση ύπαρξης Σχολικού 
Λεωφορείου). 

Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
του Τμήματος και των ειδικοτήτων των άλλων Τμημά¬ 
των με στόχο την καλύτερη αγωγή και εξυπηρέτηση 
των παιδιών. 

ΑΡΜΟΔΙΟΤΗΤΕΣ 

δ) Τμήματος ΠΡΟΣΧΟΛΙΚΗΣ ΑΓΩΓΗΣ 
ΟΛΟΚΛΗΡΩΜΕΝΗΣ ΦΡΟΝΤΙΔΑΣ 

Στο τμήμα εντάσσονται διοικητικά τα ακόλουθα Γρα¬ 
φεία: 

1) Γ ραφείο Βρεφονηπιακού Σταθμού Ολοκληρωμένης 
Φροντίδας 

2) Γ ραφείο Παιδικού Σταθμού για Νήπια με Αναπηρία 

Το Τμήμα Προσχολικής Αγωγής Ολοκληρωμένης 

Φροντίδας επιμελείται της παροχής σύγχρονης προ¬ 
σχολικής αγωγής στα φιλοξενούμενα νήπια και βρέφη 
εφαρμόζοντας τα κατάλληλα προγράμματα, τις ισχύ- 
ουσες διατάξεις και τον ισχύοντα εσωτερικό κανονισμό 
λειτουργίας. 

Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
μηνιαίου προγραμματισμού δραστηριοτήτων. 

3. Ευθύνεται όχι μόνο για την ολόπλευρη ανάπτυξη των 
νηπίων αλλά και για την φύλαξη και προστασία τους. 

4. Προσφέρει αγωγή, ψυχαγωγία, περιποίηση, φροντί¬ 
δα και σίτιση στα φιλοξενούμενα νήπια του Σταθμού. 

5. Ενημερώνει τους γονείς σε τακτά χρονικά διαστήματα 
για τη γενική - σφαιρική εξέλιξη του παιδιού τους. Συνερ¬ 
γάζεται με τους γονείς σε όλα τα θέματα που αφορούν 
τη ζωή και την εξέλιξη των παιδιών μέσα στο Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 


7. Φροντίζει για την υγιεινή κατάσταση και ασφάλεια 
των παιδιών και ενημερώνει το αρμόδιο Τμήματα σε 
κάθε περίπτωση που χρειάζεται ιατρική φροντίδα και 
κοινωνική μέριμνα. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό. 

10. Εφαρμόζει σωστά όλα τα μέτρα υγιεινής και ασφά¬ 
λειας για την υγεία των παιδιών και είναι υπεύθυνη για 
την ενημέρωση της προϊσταμένης αρχής για τη λήψη 
όλων των μέτρων για την επίτευξη αυτού. 

11. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μερι- 
μνώντας για την υγιεινή παρασκευή, την ποιότητα των 
υλικών και την τήρηση του εγκεκριμένου διαιτολογίου. 

12. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13. Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

14. Εκπαιδεύει τα νήπια στην αυτοεξυπηρέτηση, στη 
σίτιση, στην κινητικότητα (αδρή και λεπτή κινητικότητα - 
κινητικός σχεδιασμός), στην αισθητηριακή ολοκλήρωση 
και το συντονισμό της λειτουργίας των αισθήσεων. 

15. Μεριμνά για τη βελτίωση της αντοχής τους σε 
δραστηριότητες (εξοικονόμηση δυνάμεων - σχεδιασμός 
δράσης). 

16. Μεριμνά για τη βελτίωση των δεξιοτήτων τους και 
συμβάλλει στην αύξηση της αυτοεκτίμησής τους με την 
παραγωγή διαφόρων έργων. 

17. Συμμετέχει στη διαδικασία σίτισης νηπίων με βα¬ 
ριές αναπηρίες. 

18. Αναπτύσσει δημιουργικές δραστηριότητες και με¬ 
ριμνά για την κοινωνικοποίησή τους. 

19. Υποστηρίζει τα νήπια στο φαγητό και στη λήψη 
φαρμάκων. 

20. Φροντίζει για την ατομική υγιεινή και καθαριότητα 
των νηπίων. 

21. Υποστηρίζει και συνοδεύει τα νήπια στη μεταφορά 
και στη μετακίνησή τους. 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφο¬ 
νηπιοκόμου, του εργοθεραπευτή, του Βοηθού Βρεφο¬ 
κόμου - Παιδοκόμου, του Κοινωνικού Φροντιστή ή Επι¬ 
μελητή Πρόνοιας, του Μαγείρου, του Βοηθού Μαγείρου, 
του Προσωπικού Καθαριότητας - Βοηθητικών Εργασιών 
και του Οδηγού Σχολικού Λεωφορείου (σε περίπτωση 
ύπαρξης σχολικού Λεωφορείου). 

Τα Τμήματα Προσχολικής Αγωγής που θα ιδρύονται 
στο μέλλον θα αποτελούν τμήματα στη Διεύθυνση του 
Ν.Π.Δ.Δ. «Κοινωνική Πολιτική και Μουσική Παιδεία» Δή¬ 
μου Ρεθύμνης. 

Αρθρο 6 
ΑΡΜΟΔΙΟΤΗΤΕΣ 

α) Τμήματος ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Το Τμήμα Διοικητικού - Οικονομικού είναι αρμόδιο για 
το συντονισμό εφαρμογής των πολιτικών, συστημάτων 

και διαδικασιών που αποσκοπούν στην ορθολογική διοί- 
κηση/διαχείριση του ανθρώπινου δυναμικού του Νομικού 
Προσώπου, για τη λειτουργία του κεντρικού πρωτο¬ 
κόλλου και την παροχή γενικών υπηρεσιών διοικητικής 
υποστήριξης προς τις υπηρεσίες του ΝΠΔΔ. 

Παράλληλα το Τμήμα Διοικητικού - Οικονομικού είναι 
αρμόδιο για την αποτελεσματική τήρηση των οικονομι¬ 
κών προγραμμάτων λειτουργίας του Νομικού Προσώ¬ 
που, τη σωστή απεικόνιση των οικονομικών πράξεων 
και τη διαχείριση των εσόδων και δαπανών του, καθώς 
και τη διασφάλιση και αξιοποίηση της περιουσίας του 
και την αποτελεσματική διενέργεια όλων των νόμιμων 
διαδικασιών που απαιτούνται για την προμήθεια υλικών, 
εξοπλισμού και υπηρεσιών του Νομικού Προσώπου. 

Τέλος είναι αρμόδιο για τη συντήρηση και τη διατήρη¬ 
ση σε καλή κατάσταση των κάθε είδους κτιριακών και 
ηλεκτρομηχανολογικών εγκαταστάσεων του Νομικού 
Προσώπου. 

Στο Τμήμα εντάσσονται διοικητικά, τα ακόλουθα Γρα¬ 
φεία: 

1) Γ ραφείο Διοικητικών Υπηρεσιών 

2) Γραφείο Οικονομικών Υπηρεσιών - Ταμείο 

Οι αρμοδιότητες των επί μέρους γραφείων του Τμή¬ 
ματος είναι οι εξής: 

ΑΡΜΟΔΙΟΤΗΤΕΣ 

(α) Γραφείου ΔΙΟΙΚΗΤΙΚΩΝ ΥΠΗΡΕΣΙΩΝ 

(Αρμοδιότητες σε θέματα ανάπτυξης ανθρώπινου 
δυναμικού) 

1. Σχεδιάζει, εισηγείται ιεραρχικά και συντονίζει την 
εφαρμογή των διαδικασιών και εσωτερικών κανονισμών 
που ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2. Μεριμνά για τον προσδιορισμό των αναγκαίων θέ¬ 
σεων εργασίας ανά διοικητική ενότητα του Νομικού 
Προσώπου σε συνεργασία με την Διεύθυνση και μερι¬ 
μνά για την κατάρτιση/επικαιροποίηση των περιγραφών 
αρμοδιοτήτων των επιμέρους θέσεων. 

3. Παρακολουθεί την κάλυψη των διαφόρων θέσεων 
εργασίας του Τμήματος του με στόχο τόσο την αξιοποί¬ 
ηση των προσόντων των στελεχών όσο και την απρό¬ 
σκοπτη και διαρκή κάλυψη των αναγκών των υπηρεσιών. 

4. Αξιολογεί τα προσόντα των νεοπροσλαμβανομένων 
υπαλλήλων και διαμορφώνει σχετικές προτάσεις προς 
τους προϊσταμένους των προς κάλυψη θέσεων. 

5. Μεριμνά για την εφαρμογή του συστήματος αξιο¬ 
λόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

6. Μεριμνά σε συνεργασία με τη Διεύθυνση για την 
ανάπτυξη του ανθρώπινου δυναμικού του Νομικού Προ¬ 
σώπου με τον προσδιορισμό των αναγκών βελτίωσης 
των προσόντων και ικανοτήτων των εργαζομένων και 
την εισήγηση και την παρακολούθηση της υλοποίησης 
των συμφωνουμένων μέτρων βελτίωσης. 

7. Σχεδιάζει, εισηγείται προς τη Διεύθυνση και ορ¬ 
γανώνει προγράμματα συνεχιζόμενης κατάρτισης και 
επιμόρφωσης του ανθρώπινου δυναμικού του Νομικού 
Προσώπου. Παρακολουθεί την υλοποίηση των προγραμ¬ 
μάτων και μεριμνά για την αξιολόγηση των αποτελε¬ 
σμάτων από την υλοποίηση των προγραμμάτων αυτών 
στην πράξη. 


(Αρμοδιότητες σε θέματα Μητρώων και διαδικασιών 
προσωπικού) 

1. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα ωραρίου, αδειών, ασθενειών, απολύ¬ 
σεων, διεκδικήσεων κ.λπ.). 

2. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

3. Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κλπ.) 
και τα προσόντα του. 

4. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

5. Συνεργάζεται με τους Προϊσταμένους των επιμέ¬ 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρου¬ 
σιών, υπερωριών, βεβαιώσεων προς το προσωπικό κ,λπ.). 

6. Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

(Αρμοδιότητες σε θέματα γραμματειακής υποστήρι¬ 

ξης) 

1. Παρέχει κάθε είδους διοικητικής και γραμματειακής 
υποστήριξης προς το Διοικητικό Συμβούλιο, τον Πρόε¬ 
δρο και τον Αντιπρόεδρο του Διοικητικού Συμβουλίου 
του Νομικού Προσώπου 

2. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

3. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

4. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

5. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

6. Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το αρχείο αυτής. 

7. Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

8. Παραλαμβάνει την αλληλογραφία του Νομικού Προ¬ 
σώπου μετά από τον χαρακτηρισμό της από το Διευ¬ 
θυντή, την πρωτοκολλεί και την προωθεί στα αρμόδια 
τμήματα. 

9. Παρέχει γραμματειακή υποστήριξη προς τη Διεύθυν¬ 
ση του Ν.Π.Δ.Δ και τα Τμήματά της (τήρηση πρωτοκόλ¬ 
λου, διεκπεραίωση και αρχειοθέτηση αλληλογραφίας, 
θέματα προσωπικού, κ.λπ.). 

10. Παραλαμβάνει και τις αιτήσεις εγγραφής, επανεγ- 
γραφής και διαγραφής βρεφών και νηπίων, προωθεί 
αιτήματα γονέων για μετακίνηση παιδιών από ένα τμήμα 
σε άλλο, αν υπάρχουν οι σχετικές προϋποθέσεις. 

11. Παραλαμβάνει και τις αιτήσεις εγγραφής μαθητών 
του Γραφείου Πολιτισμού και Μουσικής Παιδείας. 

12. Δέχεται τις αιτήσεις μείωσης ή απαλλαγής οικονο¬ 
μικών συμμετοχών και ενημερώνει για το αποτέλεσμα 
της αίτησής τους. 

13. Εκδίδει βεβαιώσεις φιλοξενίας παιδιών, φοίτησης 
μαθητών Φιλαρμονικής και Ωδείου. 

ΑΡΜΟΔΙΟΤΗΤΕΣ 

(β) Γραφείου ΟΙΚΟΝΟΜΙΚΩΝ ΥΠΗΡΕΣΙΩΝ - ΤΑΜΕΙΟΥ 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1. Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3. Συνεργάζεται με την Διεύθυνση του Ν.Π. για την 
κατάρτιση του προϋπολογισμού, εισηγείται τον Προϋ¬ 
πολογισμό του Νομικού Προσώπου προς έγκριση από τα 
αρμόδια όργανα και οφείλει να παρέχει κάθε στοιχείο 
σε αυτόν,για να διασφαλιστεί η εύρυθμη λειτουργία του 
Ν.Π. και η επίτευξη των σκοπών του. 

4. Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

6. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται ιεραρχικά 
τις κατάλληλες μεθόδους για την αντιμετώπιση των 
ταμειακών αναγκών. Μεριμνά για την εφαρμογή των 
αποφάσεων που σχετίζονται με την κάλυψη των ταμει¬ 
ακών αναγκών του Νομικού Προσώπου. 

7. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες σε θέματα λογιστηρίου και αποθηκών) 

1. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική και 
αναλυτική λογιστική). Τηρεί τις σχετικές λογιστικές δια¬ 
δικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

2. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

3. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

4. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 


Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

5. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (πχ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

6. Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

7. Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

8. Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

9. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους οποίους προέρχεται η σχετική χρηματοδό- 
τηση. 

10. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

11. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

12. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

13. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

14. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή- 
ματα-εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

15. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία)με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

16. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

17. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχή¬ 
ματα, συσκευές, εξοπλισμός κ.λπ.) και παρακολουθεί 
την κατανομή των παγίων αυτών στις υπηρεσίες του. 

18. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

19. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 

ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

20. Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

21. Μεριμνά για την έκδοση των μισθολογικών κατα¬ 
στάσεων των πάσης φύσεως αποδοχών των υπαλλήλων 
και των αιρετών. 

(Αρμοδιότητες σε θέματα προμηθειών υλικών/εξοπλι- 
σμού/υπηρεσιών) 

1. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών (εκτός του πεδίου του Ν. 3316/2005) του 
Νομικού Προσώπου, συγκεντρώνει τις αιτήσεις των 
Τμημάτων, και εισηγείται προς την Διεύθυνση για την 
εξέταση της σκοπιμότητας αυτών και την διαμόρφωση 
περιοδικών προγραμμάτων για την προμήθεια κάθε εί¬ 
δους υλικών, εξοπλισμού και υπηρεσιών και την τελική 
έγκριση από εισηγείται αυτά για έγκριση στα αρμό¬ 
δια όργανα (υλικά για την εκτέλεση τεχνικών έργων, 
ανταλλακτικά, λιπαντικά, καύσιμα, μηχανήματα, εργα¬ 
λεία, έπιπλα, είδη γραφείου, μισθώσεις μεταφορικών 
μέσων, ασφαλίσεις κ.λπ.). 

2. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

3. Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι: 

3. μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, 

ό. καταρτίζει το σχέδιο της διακήρυξης, των συμβά¬ 
σεων και όλων των αποφάσεων 

ο. εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών) στο κάθε 
φορά αποφαινόμενο όργανο, 

ά. παρακολουθεί τη λειτουργία τους και γενικά μερι¬ 
μνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

4. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

5. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

(Αρμοδιότητες σε θέματα εσόδων και περιουσίας) 

1. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

2. Παρακολουθεί και μεριμνά για την τήρηση όλων των 
οικονομικών δοσοληψιών που σχετίζονται με τη λειτουρ¬ 
γία της παροχής υπηρεσιών του Νομικού Προσώπου 
μέσω των διοικητικών ενοτήτων του (ΚΑΠΗ, Παιδικοί 
σταθμοί, μουσική παιδεία κ.λπ.). 


3. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

4. Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα). 

5. Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

6. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (πχ. 
κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ.) 

(Αρμοδιότητες Ταμείου) 

1. Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

2. Καταγράφει τις διενεργούμενες πληρωμές σύμφω¬ 
να με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

3. Διενεργεί τις εισπράξεις όλων των εσόδων και 
οφειλών προς το Νομικό Πρόσωπο και ενημερώνει το 
λογιστικό σύστημα με τις σχετικές ταμειακές εγγραφές. 

4. Παρακολουθεί και ελέγχει την έγκαιρη βεβαίωση 
των εσόδων και μεριμνά για την τακτοποίηση των υπο¬ 
χρεώσεων των οφειλετών προς το Νομικό Πρόσωπο 
και ενημερώνει τις αρμόδιες υπηρεσίες για τις καθυ- 
στερούμενες οφειλές. 

5. Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

6. Τηρεί το αναγκαίο φυσικό ταμείο στα γραφεία του 
Νομικού Προσώπου. 

7. Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

8. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

9. Υποβάλει κατά μήνα στον Πρόεδρο και στο Διοι¬ 
κητικό Συμβούλιο λογαριασμό εσόδων και εξόδων και 
ταμειακό υπόλοιπο για έλεγχο. 

10. Εκτελεί κάθε προπαρασκευαστική εργασία που 
αφορά διαγραφή βεβαιωθέντων ή επιστροφή αχρεωστή- 
τως εισπραχθέντων φόρων, τελών και δικαιωμάτων και 
καταρτίζει τα οικία πρωτόκολλα έκπτωσης ή διαγραφής 
και καταστάσεις επιστροφής. 

11. Συντάσσει τον ετήσιο Απολογισμό του Νομικού 
Προσώπου. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Άρθρο 7 

Διοίκηση - Εποπτεία - Συντονισμός 

Όργανα Διοίκησης 

1. Το Νομικό πρόσωπο διοικείται από το Διοικητικό 
Συμβούλιο που αποτελείται από ένδεκα (11) μέλη, τα 

οποία μαζί με τους αναπληρωτές του ορίστηκαν από το 
Δημοτικό Συμβούλιο του Δήμου Ρεθύμνης, από το οποίο 
εξαρτάται και εποπτεύεται, όπως ορίζεται ειδικότερα 
από τις κείμενες διατάξεις. 

2. Μέλη του Διοικητικού Συμβουλίου είναι δημοτικοί 
σύμβουλοι, δημότες ή κάτοικοι που έχουν ανάλογη 
επαγγελματική και κοινωνική δράση ή ειδικές γνώσεις, 
ανάλογα με τους σκοπούς του Ν.Π.Δ.Δ. Στο Διοικητικό 
Συμβούλιο μετέχουν επίσης και εκπρόσωποι των ερ¬ 
γαζομένων. 

3. Το Νομικό Πρόσωπο και οι πράξεις του Διοικητι¬ 
κού Συμβουλίου υπάγεται στην εποπτεία του Δήμου 
Ρεθύμνης. 

4. Η θητεία των μελών του Διοικητικού Συμβουλίου του 
νομικού προσώπου ορίζεται με απόφαση του Δημοτικού 
Συμβουλίου και λήγει με την εγκατάσταση του νέου 
Διοικητικού Συμβουλίου. 

5. Ο Πρόεδρος και Αντιπρόεδρος του Διοικητικού 
Συμβουλίου του Νομικού Προσώπου ορίζονται από το 
Δημοτικό Συμβούλιο. 

Αρμοδιότητες Διοικητικού Συμβουλίου - Συνεδριάσεις 

1. Το Διοικητικό Συμβούλιο του Νομικού Προσώπου 
κατευθύνει τη δράση αυτού για την εκπλήρωση της 
αποστολής του, διοικεί και διαχειρίζεται την περιου¬ 
σία και τους πόρους του νομικού προσώπου, εγκρίνει 
και υποβάλλει τον ετήσιο προϋπολογισμό, απολογισμό 
και ισολογισμό, εκπονεί επενδυτικά προγράμματα και 
προγράμματα ανάπτυξης των δραστηριοτήτων του 
Νομικού Προσώπου και εν γένει αποφασίζει για κάθε 
θέμα που είναι αρμόδιο από το νόμο και τον παρόντα 
Οργανισμό. 

2. Το διοικητικό συμβούλιο συνεδριάζει τακτικά μία 
φορά τον μήνα ή συχνότερα εφόσον αυτό κριθεί ανα¬ 
γκαίο από τον Πρόεδρο ή το ζητήσει εγγράφως το ένα 
τρίτο των μελών του. Στην τελευταία αυτή περίπτω¬ 
ση ο Πρόεδρος ή κωλυόμενου αυτού ο Αντιπρόεδρος, 
υποχρεούται να συγκαλέσει το Διοικητικό Συμβούλιο 
σε συνεδρίαση εντός έξι ημερών από την υποβολή της 
σχετικής αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται από τον 
Αντιπρόεδρο με γραπτή πρόσκληση στην οποία ανα¬ 
γράφονται ο τόπος, ο χρόνος και τα θέματα της ημε¬ 
ρήσιας διάταξης της συνεδρίασης. Η πρόσκληση επιδί¬ 
δεται στους συμβούλους τρεις τουλάχιστον ολόκληρες 
μέρες πριν από την ημέρα που ορίζεται η συνεδρίαση. 
Η πρόσκληση κοινοποιείται και στον Δήμο Ρεθύμνης. 

4. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία 
καταρτίζει ο Πρόεδρος. Στην ημερήσια διάταξη περι¬ 
λαμβάνονται και θέματα που τυχόν έχουν ζητήσει και 
μέλη του Διοικητικού Συμβουλίου, με αίτηση τους προς 
τον Πρόεδρο του Διοικητικού Συμβουλίου πριν από την 
κατάρτιση της ημερήσιας διάταξης. 

Συζήτηση και λήψη απόφασης σε θέμα μη προβλεπό- 
μενο στην ημερήσια διάταξη μπορεί να γίνει μόνο σε 
εξαιρετικές και κατεπείγουσες περιπτώσεις και εφόσον 
συμφωνεί στη διενέργεια της συζήτησης η απόλυτη 
πλειοψηφία του συνολικού αριθμού των μελών του. 

5. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του 
συνολικού αριθμού των μελών του και αποφασίζει με 
την απόλυτη πλειοψηφία των παρόντων μελών του. Σε 


περίπτωση ισοψηφίας επικρατεί η ψήφος του Προέ¬ 
δρου του Διοικητικού Συμβουλίου. Η άρνηση ψήφου ή 
η αποχή από την ψηφοφορία λογίζεται ως αρνητική 
ψήφος. Η ψηφοφορία ενεργείται φανερά εκτός από τις 
περιπτώσεις που ο νόμος ρητά ορίζει να είναι μυστική 
και δεν επιτρέπεται διακοπή ψηφοφορίας για να δικαι¬ 
ολογήσει ο σύμβουλος την ψήφο του, παρά μόνο μετά 
την ψηφοφορία με δήλωση του. 

6. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρε¬ 
ωτικά οι γνώμες της πλειοψηφίας και της μειοψηφίας. 
Τα πρακτικά κάθε συνεδρίασης προσυπογράφονται 
υποχρεωτικά από όλα τα παρόντα στη συνεδρίαση 
μέλη. 

7. Οι αποφάσεις του Διοικητικού Συμβουλίου είναι 
εκτελεστές από τη λήψη τους και κοινοποιούνται άμε¬ 
σα στον Δήμο Ρεθύμνης και όπου αλλού από το νόμο 
ορίζεται. 

Αρμοδιότητες Προέδρου Διοικητικού Συμβουλίου 

Των υπηρεσιών του Νομικού Προσώπου προΐσταται ο 
Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

Ο Πρόεδρος του Διοικητικού Συμβουλίου έχει τις ακό¬ 
λουθες αρμοδιότητες: 

1. Επιμελείται της εκτέλεσης των αποφάσεων του Δι¬ 
οικητικού Συμβουλίου. 

2. Συγκαλεί σε συνεδρίαση το Διοικητικό Συμβούλιο 
και εισηγείται τα θέματα που είναι για συζήτηση. 

3. Παρακολουθεί και κατευθύνει τη λειτουργία του 
νομικού προσώπου σύμφωνα με τις αποφάσεις του Δι¬ 
οικητικού Συμβουλίου και τις κατευθύνσεις του Δήμου 
Ρεθύμνης. 

4. Προΐσταται των υπηρεσιών του νομικού προσώπου 
εκδίδει τις πράξεις που αφορούν το προσωπικό του και 
είναι πειθαρχικά προϊστάμενος αυτού. 

5. Εγκρίνει την ενέργεια δαπανών που έχουν αποφα- 
σισθεί από το Δ.Σ και εκδίδει τα χρηματικά εντάλματα 
πληρωμών του νομικού προσώπου. 

6. Εκπροσωπεί το νομικό πρόσωπο σε κάθε δικαστή¬ 
ριο και δημόσια αρχή. Υπογράφει τα έγγραφα και τις 
συμβάσεις του νομικού προσώπου. 

7. Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοι¬ 
κητικό Συμβούλιο. 

Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή Τμημάτων ή Γραφείων των υπηρεσιών του 
Νομικού Προσώπου. Τα Τμήματα ή γραφεία ανήκουν 
διοικητικά στις αντίστοιχες υπηρεσίες του Νομικού 
Προσώπου. 

Στη Διεύθυνση λειτουργεί Συντονιστικό Συμβούλιο 
Διεύθυνσης με την συμμετοχή των προϊσταμένων των 
τμημάτων του Νομικού Προσώπου, με ευθύνη και με 
ρόλο παραπλήσιο για ότι προβλέπεται για το Συμβούλιο 
Προγραμματισμού/Συντονισμού Δήμου αλλά προσαρμο¬ 
σμένο στο επίπεδο της Διεύθυνσης. 

Ο Πρόεδρος του Διοικητικού Συμβουλίου δύναται να 
συγκαλεί περιοδικά ή κατά περίπτωση το σύνολο ή μέ¬ 
ρος των εργαζομένων (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Υπαλλήλων - συνδέσμων μεταξύ διοικητικών ενο¬ 
τήτων 

Άρθρο 8 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΔΙΟΙΚΗΤΙΚΩΝ ΕΝΟΤΗΤΩΝ 

Α) Προϊστάμενος ΑΥΤΟΤΕΛΟΥΣ ΓΡΑΦΕΙΟΥ 
ΠΟΛΙΤΙΣΜΟΥ ΚΑΙ ΜΟΥΣΙΚΗΣ ΠΑΙΔΕΙΑΣ 

Ευθύνεται για την εύρυθμη λειτουργία του Αυτοτε¬ 
λούς Γ ραφείου και την τήρηση του κανονισμού λειτουρ¬ 
γίας, ελέγχει και κατευθύνει όλες τις αρμοδιότητες του 
γραφείου όπως αναλύονται στο παρόντα Ο.Ε.Υ. 

Ο Προϊστάμενος του Αυτοτελούς Γραφείου Πολιτι¬ 
σμού και Μουσικής Παιδείας είναι υπεύθυνος: 

1. Γ ια την εύρυθμη λειτουργία του Γ ραφείου, την τή¬ 
ρηση του κανονισμού λειτουργίας και την εκτέλεση των 
αποφάσεων του Διοικητικού Συμβουλίου. 

2. Γ ια την εποπτεία όλου του προσωπικού του Γ ρα¬ 
φείου για τη σωστή εκτέλεση των καθηκόντων του και 
διεκπεραιώνει όλα τα έγγραφα σε συνεργασία με τις 
υπόλοιπες υπηρεσίες του Νομικού Προσώπου. 

3. Γ ια την έγκριση και προγραμματισμό των αδειών 
του προσωπικού του τμήματος. 

4. Για να ασκεί κάθε άλλη εργασία σχετική με τη 
λειτουργία του Γ ραφείου σύμφωνα με τις οδηγίες του 
Προέδρου του Νομικού Προσώπου. 

5. Γ ια να εισηγείται για την αγορά μουσικών οργάνων, 
μουσικών βιβλίων (παρτιτούρες), λοιπού αναγκαίου εξο¬ 
πλισμού (μικροφωνική εγκατάσταση κ.λπ.) και ευθύνεται 
για τη φύλαξη και συντήρησή τους. 

6. Γ ια να επιμελείται και να διεξάγει μουσικούς διαγω¬ 
νισμούς, συναντήσεις μουσικών συνόλων και ορχηστρών. 

7. Γ ια να συντάσσει και υποβάλλει ετήσιο πρόγραμμα 
στις αρχές του έτους και απολογισμό στο τέλος του 
έτους των δράσεων και των εκδηλώσεων του Γ ραφείου 
του. 

8. Τηρεί βιβλίο παρουσίας προσωπικού του τμήματος. 

Συγκεκριμένα: 

Για τη Φιλαρμονική: 

1. Σχεδιάζει, εισηγείται, μεριμνά και υλοποιεί προγράμ¬ 
ματα που στοχεύουν στην καλλιέργεια του μουσικού 
αισθήματος και την αναβάθμιση της μουσικής αισθητι¬ 
κής των πολιτών. 

2. Μεριμνά συνεχώς για την άρτια λειτουργία της 
Φιλαρμονικής (στελέχωση, εκπαίδευση, εμφάνιση, εξο¬ 
πλισμός, εμπλουτισμός προγραμμάτων). 

3. Φροντίζει για τη συμμετοχή της Φιλαρμονικής σε 
δραστηριότητες όπως είναι: παρελάσεις, κάθε μορφής 
εθιμοτυπικές, θρησκευτικές και πολιτιστικές εκδηλώ¬ 
σεις. 


4. Διοργανώνει, πραγματοποιεί και συμμετέχει σε μου¬ 
σικές εκδηλώσεις, φεστιβάλ φιλαρμονικών ορχηστρών, 
συμφωνικών ορχηστρών και λοιπών μουσικών συνόλων 
αναγνωρισμένου κύρους, με σκοπό την πολιτιστική εκ¬ 
προσώπηση και διαφήμιση της Υπηρεσίας και του μου¬ 
σικού συνόλου της φιλαρμονικής του. 

5. Πραγματοποιεί πολιτιστικές ανταλλαγές με μουσικά 
συγκροτήματα από άλλες πόλεις της Ελλάδας και του 
εξωτερικού και επιμελείται της σωστής προετοιμασίας 
της φιλαρμονικής για τη συμμετοχή στις παραπάνω 
εκδηλώσεις. 

6. Διοργανώνει επιμορφωτικά σεμινάρια μουσικής και 
μουσικά προγράμματα και παρουσιάσεις για σχολεία 
Α/θμιας και Β/θμιας εκπαίδευσης. 

7. Προβάλλει με κάθε πρόσφορο μέσο το έργο της 
Φιλαρμονικής σε δικτυακούς τόπους, ραδιοφωνικές εκ¬ 
πομπές, έντυπο και ηλεκτρονικό τύπο. 

Για το Ωδείο: 

1. Για την ορθή μουσική εκπαίδευση των μαθητών με 
την παρακολούθηση των προβλεπόμενων μαθημάτων 
και τη συμμετοχή τους σε μουσικά σύνολα και εκδη¬ 
λώσεις του Ωδείου. 

2. Γ ια την επικοινωνία με το αρμόδιο Υπουργείο Πο¬ 
λιτισμού για κάθε θέμα εποπτείας αυτού. 

3. Για την παροχή κάθε αναγκαίας διευκόλυνσης στο 
διδακτικό προσωπικό προκειμένου να επιτελεί απρό¬ 
σκοπτα το έργο του. 

4. Γ ια τη διατήρηση κατάλληλων αιθουσών διδασκα¬ 
λίας προς άσκηση των διδακτικών καθηκόντων των 
καθηγητών αλλά και λοιπές αίθουσες και εγκαταστά¬ 
σεις (βιβλιοθήκη, εντευκτήριο, κ.λπ.) προς άσκηση των 
συναφών καθηκόντων αυτών. 

5. Για τη διοργάνωση, πραγματοποίηση και συμμετοχή 
με τα μουσικά σύνολα που διαθέτει καθώς και με τους 
μαθητές που το επιθυμούν σε μουσικές εκδηλώσεις, 
φεστιβάλ, συναυλίες κ.λπ. αναγνωρισμένου κύρους με 
σκοπό την πολιτιστική εκπροσώπηση και διαφήμιση της 
Υπηρεσίας και του Ωδείου. 

6. Για την επιμέλεια και διεξαγωγή μουσικών διαγωνι¬ 
σμών, συναντήσεων μουσικών συνόλων και ορχηστρών. 

Γ ια τη χορωδία: 

1. Σχεδιάζει, εισηγείται, μεριμνά και υλοποιεί προγράμ¬ 
ματα που στοχεύουν στην καλλιέργεια του μουσικού 
αισθήματος και την αναβάθμιση της μουσικής αισθητι¬ 
κής των πολιτών. 

2. Μεριμνά συνεχώς για την άρτια λειτουργία της Χο¬ 
ρωδίας (στελέχωση, εκπαίδευση, εμφάνιση, εξοπλισμός, 
εμπλουτισμός προγραμμάτων). 

3. Φροντίζει για τη συμμετοχή της Χορωδίας σε δρα¬ 
στηριότητες. 

4. Διοργανώνει, πραγματοποιεί και συμμετέχει σε μου¬ 
σικές εκδηλώσεις και, φεστιβάλ. 

5. Πραγματοποιεί πολιτιστικές ανταλλαγές με χορω¬ 
δίες από άλλες πόλεις της Ελλάδας και του εξωτερικού 
και επιμελείται της σωστής προετοιμασίας της χορω¬ 
δίας για τη συμμετοχή στις παραπάνω εκδηλώσεις. 

6. Διοργανώνει επιμορφωτικά σεμινάρια, προγράμμα¬ 
τα και παρουσιάσεις για σχολεία Α/θμιας και Β/θμιας 
εκπαίδευσης. 

7. Προβάλλει με κάθε πρόσφορο μέσο το έργο της 
χορωδίας σε δικτυακούς τόπους, ραδιοφωνικές εκπο¬ 
μπές, έντυπο και ηλεκτρονικό τύπο. 

ΑΡΜΟΔΙΟΤΗΤΕΣ 
Β) Προϊστάμενος ΔΙΕΥΘΥΝΣΗΣ 

Ο Προϊστάμενος Διεύθυνσης, ευθύνεται έναντι του 
Προέδρου και του Διοικητικού Συμβουλίου για την απο¬ 
τελεσματική και αποδοτική εκτέλεση των λειτουργιών 
της Διεύθυνσης, προγραμματίζοντας, οργανώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι περιοδικοί 
στόχοι του Νομικού Προσώπου με βάση τα αντίστοιχα 
προγράμματα δράσης. 

Ειδικότερα ο προϊστάμενος της Διεύθυνσης: 

1. Διατυπώνει σε συνεργασία με τον Πρόεδρο και το 
Διοικητικό Συμβούλιο, τους στόχους και τα προγράμμα¬ 
τα δράσης του Ν.Π.Δ.Δ. καθώς και τον αντίστοιχο προϋ¬ 
πολογισμό, σε συνεργασία με την οικονομική υπηρεσία. 

2. Εισηγείται στο Πρόεδρο τη λήψη των ενδεδειγμέ- 
νων μέτρων με σκοπό τον συντονισμό των επιμέρους 
ενεργειών των υπηρεσιών του ΝΠΔΔ 

3. Φροντίζει για την υλοποίηση των κατά περίπτωση 
αποφάσεων του Προέδρου και Διοικητικού Συμβουλίου. 

4. Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

5. Ασκεί κάθε άλλη αρμοδιότητα, η οποία πηγάζει 
από τη γενικότερη αποστολή του, είτε δημιουργείται 
αυτοδίκαια, είτε του ανατίθεται από τον Πρόεδρο. 

6. Είναι υπεύθυνος για την τάξη και την ευκοσμία που 
πρέπει να επικρατούν στους χώρους, όπου οι υπηρεσίες 
του ΝΠΔΔ ασκούν τα καθήκοντά τους. 

7. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
Ν.Π.Δ.Δ. με τρόπο ώστε να υλοποιούνται αποτελεσμα¬ 
τικά τα προγράμματα δράσης και οι κατά περίπτωση 
αποφάσεις ή εντολές. 

8. Μεριμνά για τη βελτίωση της αποτελεσματικότητας 
της δράσης του Ν.Π.Δ.Δ. τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη εξυπηρέτηση των δημοτών και την καλύτερη 
ανταπόκριση της ενότητας στις τοπικές ανάγκες. 

9. Εποπτεύει, αξιολογεί και κατευθύνει όλο το προ¬ 
σωπικό του Ν.Π.Δ.Δ. μεριμνώντας για την ανάπτυξη και 
επιμόρφωσή του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

10. Ετοιμάζει τους περιοδικούς απολογισμούς των 
προγραμμάτων δράσεις του Ν.Π.Δ.Δ. και τους αντίστοι¬ 
χους οικονομικούς απολογισμούς σε συνεργασία με την 
οικονομική υπηρεσία. 

11. Παραλαμβάνει την αλληλογραφία που σχετίζεται με 
τις αρμοδιότητες του Ν.Π.Δ.Δ., την χαρακτηρίζει και την 
παραδίδει στον αρμόδιο υπάλληλο για πρωτοκόλληση 
προς διεκπεραίωση. 

12. Εποπτεύει την εξερχόμενη αλληλογραφία προ 
πρωτοκόλλου της και υποχρεούται να κρατάει αντί¬ 
γραφα εισερχόμενης και εξερχόμενης αλληλογραφίας 
μετά την πρωτοκόλλησή τους. 

13. Συγκεντρώνει στοιχεία για την τεκμηριωμένη λήψη 
αποφάσεων από το Διοικητικό Συμβούλιο για θέματα 
σχετικά με τις αρμοδιότητες της Διεύθυνσης. 

14. Εισηγείται για θέματα του Ν.Π.Δ.Δ. προς τον Πρό¬ 
εδρο του Διοικητικού Συμβουλίου και παρίσταται με 
δικαίωμα λόγου, στις συνεδριάσεις συλλογικών οργάνων 
και επιτροπών 


15. Συμμετέχει στην επιτροπή επιλογής νέων κτιρίων 
που πρόκειται να στεγάσουν τις δομές του Ν.Π.Δ.Δ. 
σχετικά με την καταλληλότητά τους και συνεργάζεται 
με τις αρμόδιες υπηρεσίες, για την διαμόρφωση των 
χώρων ώστε να εξυπηρετεί τις ανάγκες του σκοπού της 
δομής σύμφωνα με τις εκάστοτε ισχύουσες διατάξεις 
για την άδεια ίδρυσης και λειτουργίας 

16. Ενημερώνεται για κάθε εισήγηση που γίνεται από 
όλα τα τμήματα ή γραφεία και έχει το δικαίωμα τροπο¬ 
ποίησης ή απόρριψης των υπηρεσιακών εισηγήσεων των 
κατώτερων ιεραρχικά επιπέδων με ενυπόγραφη πάντο¬ 
τε σημείωση του στα σχετικά έγγραφα και παράλληλη 
υποχρέωση έγκαιρης και αιτιολογημένης ενημέρωσης 
του Προέδρου του Δ.Σ. 

17. Έχει την ευθύνη ελέγχου και έγκρισης όλων των 
εγγράφων των υπαλλήλων του Ν.Π.Δ.Δ. που εποπτεύει, 
οι οποίοι οφείλουν να της παρέχουν, κάθε στοιχείο και 
Διοικητική στήριξη στο έργο της, για να διασφαλισθεί 
η εύρυθμη λειτουργία του Ν.Π.Δ.Δ. και η επιτυχία των 
σκοπών του. Τηρεί την σφραγίδα του Ν.Π.Δ.Δ. και πα¬ 
ραχωρεί σφραγίδα σε όποια δομή κρίνεται απαραίτητη 
για την εύρυθμη λειτουργία της 

18. Ελέγχει την τήρηση όλων των απαραίτητων βιβλίων 
και προγραμμάτων του Ν.Π.Δ.Δ. και έχει άμεση πρόσβα¬ 
ση σε όλο το σύστημα μηχανοργάνωσης του Ν.Π.Δ.Δ. 

19. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μη δημιουργούνται λειτουργικά προβλή¬ 
ματα στο Ν.Π.Δ.Δ. και κατανέμει το προσωπικό, ανάλογα 
με τις έκτακτες, επείγουσες παροδικές ανάγκες, με τη 
σύμφωνη γνώμη του Προέδρου. 

20. Δέχεται τους πολίτες και παρέχει τις αναγκαίες 
διευκρινίσεις, μετά από την διερεύνηση του θέματος, σε 
περιπτώσεις παραπόνων και διαφορών σχετικών με τις 
υπηρεσίες που εποπτεύει. Εισηγείται συστήματα ενη¬ 
μέρωσης των δημοτών σχετικά με τις προσφερόμενες 
υπηρεσίες του Νομικού Προσώπου. 

21. Συνεργάζεται με τους προϊσταμένους όλων των 
Τμημάτων του Νομικού Προσώπου ή του Δήμου για 
τον συντονισμό και την ολοκλήρωση των λειτουργιών. 

22. Συγκαλεί τουλάχιστον μία φορά τον μήνα τους 
προϊσταμένους των τμημάτων για συζήτηση και ενημέ¬ 
ρωση σε γενικότερα θέματα, που τους απασχολούν και 
για τον προγραμματισμό νέων δραστηριοτήτων. 

23. Συνεργάζεται με φορείς εκτός Νομικού Προσώπου 
που σχετίζονται με τις λειτουργίες του Ν.Π.Δ.Δ. 

24. Εισηγείται προς τον Πρόεδρο του Δ.Σ. για κάθε 
θέμα του Ν.Π.Δ.Δ. προς τις αρμόδιες υπηρεσίες του 
Δήμου που αφορά τεχνικό, νομικό, καλλωπιστικό θέμα. 

25. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες του Ν.Π.Δ.Δ. Ενημερώνει το προσωπικό 
και μεριμνά για την τήρηση των νομικών διατάξεων, 
την εφαρμογή καινοτομιών και την προσαρμογή της 
λειτουργίας των Τμημάτων του Ν.Π.Δ.Δ. στις εξελίξεις 
του εξωτερικού περιβάλλοντος. 

ΑΡΜΟΔΙΟΤΗΤΕΣ 
Γ) Προϊστάμενοι ΤΜΗΜΑΤΩΝ 

1) Προϊστάμενος Τμήματος Κοινωνικής Υπηρεσίας Τρί¬ 
της Ηλικίας και Υπηρεσιών Πρωτοβάθμιας Φροντίδας 
Υγείας 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23039 


Ο Προϊστάμενος έχει την ευθύνη για τη νόμιμη σωστή 
και αποδοτική λειτουργία του τμήματος κάτω από την 
ενιαία διεύθυνση και με τις αρμοδιότητες που ορίζονται 
για το καθένα από αυτά. 

Ευθύνεται για την εύρυθμη λειτουργία του τμήματος 
και την τήρηση του κανονισμού λειτουργίας, ελέγχει και 
κατευθύνει όλες τις αρμοδιότητες του τμήματος όπως 
αναλύονται στο παρόντα Οργανισμό. 

Συγκεκριμένα ο Προϊστάμενος του τμήματος: 

1. Είναι υπεύθυνος για την εύρυθμη λειτουργία του 
Τμήματος, για την τήρηση του κανονισμού λειτουργίας 
και την εκτέλεση των αποφάσεων του Δ.Σ. 

2. Εισηγείται ιεραρχικά τα θέματα της αρμοδιότητάς 
τους 

3. Παραλαμβάνει την αλληλογραφία από τον προϊ¬ 
στάμενο διεύθυνσης και φροντίζει για την έγκαιρη πα¬ 
ράδοσή της στα αρμόδια γραφεία, καθώς επίσης και 
για την έγκαιρη διεκπεραίωση προσυπογράφοντας την. 

4. Κατανέμει την εργασία στους υπαλλήλους που 
υπάγονται στην αρμοδιότητά του και αναπληρώνει τα 
έκτακτα κενά που δημιουργούνται με άτομα του τμή¬ 
ματος του. 

5. Έχει την ευθύνη της ορθής και εύρυθμης λειτουρ¬ 
γίας του. Συνεργάζεται με το προσωπικό του τμήματος 
και το εποπτεύει για τη σωστή εκτέλεση των καθηκό¬ 
ντων του. 

Θ.Έχει την ευθύνη της επικοινωνίας με τους τοπικούς 
φορείς της περιοχής που λειτουργεί το τμήμα με σκοπό 
την ενημέρωση και συμμετοχή στα προγράμματα των 
Κ.Α.Π.Η.. 

7. Συγκαλεί το προσωπικό του τμήματος για ενημέρω¬ 
ση, προγραμματισμό και συντονισμό δραστηριοτήτων 
και προγραμμάτων, υποχρεωτικά με την έναρξη λει¬ 
τουργίας του τμήματος που ορίζεται μέσα στο πρώτο 
Ιδνθήμερο κάθε Σεπτέμβρη, καθώς επίσης και όποτε 
κριθεί αυτό αναγκαίο. 

8. Επίσης δύναται να συγκαλέσει συγκέντρωση μελών 
του τμήματος μια φορά το χρόνο, ύστερα από απόφαση 
του Διοικητικού Συμβουλίου. Στη συγκέντρωση παρευ- 
ρίσκονται, εκτός από τον ίδιο και το προσωπικό, ο Δ/ 
ντής του Νομικού Προσώπου και ο Πρόεδρος με τα μέλη 
του Διοικητικού Συμβουλίου. Σκοπός της συγκέντρωσης 
είναι η ενημέρωση για ζητήματα που αφορούν τη λει¬ 
τουργία του τμήματος. 

9. Συνεργάζεται με τον Δ/ντή του Νομικού Προσώπου 
και τον ενημερώνει για τη λειτουργία και τα προγράμ¬ 
ματα του τμήματος τουλάχιστον μηνιαία ή όποτε αυτό 
κριθεί απαραίτητο. 

10. Μεριμνά και ευθύνεται για τη σύννομη, ορθή και 
ταχεία διεκπεραίωση των υποθέσεων της αρμοδιότη¬ 
τας του. 

11. Εισηγείται στο Διευθυντή θέματα που αφορούν 
την επιμόρφωση του προσωπικού, καθώς και για τον 
υλικοτεχνικό εξοπλισμό του τμήματος. 

12. Υποβάλλει στη Διεύθυνση τα πορίσματα Ερευνών, 
Μελετών και Ειδικών Προγραμμάτων που εφαρμόζονται 
στο Τμήμα του οποίου προ'ΐσταται. 

13. Εισηγείται (όταν παρίσταται ανάγκη) στο Διοικητι¬ 
κό Συμβούλιο θέματα, προγράμματα και δραστηριότη¬ 
τες που αφορούν το Τμήμα ως εισηγητής χωρίς ψήφο. 

14. Ο προϊστάμενος αυτού συζητά και ανάλογα συμ¬ 
φωνεί ή όχι, τροποποιώντας τις υπηρεσιακές εισηγήσεις 
των υπαλλήλων της δικαιοδοσίας του, με ενυπόγραφη 


πάντοτε σημείωσή του στο σχέδιο των εγγράφων, με 
παράλληλη υποχρέωση, σε μία τέτοια περίπτωση, έγκαι¬ 
ρης και αιτιολογημένης ενημέρωσης του προϊσταμένου 
της Διεύθυνσης. 

15. Εισηγείται στη Διεύθυνση τις ανάγκες του Τμήμα¬ 
τος σε προσωπικό και πάσης φύσεως εξοπλισμό καθώς 
και την επιμόρφωση του προσωπικού. 

16. Υπογράφει τα αιτήματα αδειών των υπαλλήλων του 
τμήματος του και τα κοινοποιεί στο αρμόδιο τμήμα για 
την έκδοση απόφασης. 

2) Προϊστάμενοι Τμημάτων Προσχολικής Αγωγής 

Ο προϊστάμενος έχει την ευθύνη για τη νόμιμη σωστή 
και αποδοτική λειτουργία του, κάτω από την ενιαία 
διεύθυνση και με τις αρμοδιότητες που ορίζονται για 
το καθένα από αυτά. 

Ευθύνεται για την εύρυθμη λειτουργία του τμήματος 
και την τήρηση του κανονισμού λειτουργίας, ελέγχει και 
κατευθύνει όλες τις αρμοδιότητες του τμήματος όπως 
αναλύονται στο παρόντα Ο.Ε.Υ. 

Ο προϊστάμενος, σε κάθε τμήμα Προσχολικής Αγω¬ 
γής είναι αρμόδιος: 

1. Για την εύρυθμη λειτουργία του Τμήματος, για την 
τήρηση του κανονισμού λειτουργίας και την εκτέλεση 
των αποφάσεων του Δ.Σ. 

2. Επιμελείται, σε συνεργασία με τη Διεύθυνση του 
Ν.Π.Δ.Δ., την εφαρμογή των σύγχρονων απόψεων της 
Παιδαγωγικής και της Ψυχολογίας. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του, παρακολουθεί 
και συντονίζει το έργο τους ανάλογα με τις ανάγκες 
που προκύπτουν. 

4. Συντονίζει και κατευθύνει το παιδαγωγικό έργο του 
Τμήματος Προσχολικής Αγωγής, για την παροχή σύγ¬ 
χρονης προσχολικής αγωγής στα φιλοξενούμενα βρέφη 
και νήπια, σε συνεργασία με το παιδαγωγικό προσωπικό. 

5. Εισηγείται εγγράφως στη Διεύθυνση τις ανάγκες 
του Τμήματος σε προσωπικό (αριθμό και ειδικότητες) 
και την επιμόρφωση του, καθώς επίσης και πάσης φύ¬ 
σεως υλικό και εξοπλισμό. 

6. Ενημερώνει έγκαιρα τη Διεύθυνση για όλες τις ανά¬ 
γκες συντήρησης και των αναγκαίων εργασιών για τον 
άμεσο προγραμματισμό τους. 

7. Είναι υπεύθυνος για τις συγκεντρώσεις προσωπι¬ 
κού και τις συναντήσεις γονέων σε συνεργασία με τη 
Διεύθυνση. 

8. Αναπληρώνει το Παιδαγωγικό Προσωπικό σε περί¬ 
πτωση απουσίας του. 

9. Ενημερώνει τους γονείς για τα δικαιολογητικά 
επανεγγραφής - εγγραφής των παιδιών και για τη 
χρηματική συμμετοχή σύμφωνα με την απόφαση του 
Διοικητικού Συμβουλίου, συγκεντρώνει και μελετά τις 
αιτήσεις επανεγγραφών - εγγραφών και εισηγείται αιτι¬ 
ολογημένα στην αρμόδια επιτροπή, βάση των κριτηρίων 
που ορίζονται από το κανονισμό λειτουργίας και την 
απόφαση του Διοικητικού Συμβουλίου, καθ’ όλη τη διάρ¬ 
κεια του έτους για την εγγραφή - διαγραφή των παιδιών. 

10. Εισηγείται προς το Δ.Σ. για τη μείωση των τρο¬ 
φείων. 

11. Είναι αρμόδιος για την διοργάνωση πολιτιστικών, 
ψυχαγωγικών, παιδαγωγικών εκδηλώσεων προς όφελος 
των παιδιών, μετά από συνεργασία με τη Διεύθυνση του 
Ν.Π.Δ.Δ, αλλά και το Παιδαγωγικό Προσωπικό. 

12. Τηρεί: 

- βιβλία αναλώσιμου και μη αναλώσιμου υλικού 

- βιβλίο παρουσίας προσωπικού 

- δελτίο εισαγωγής και εξαγωγής υλικού 

- βιβλίο συσσιτούντων νηπίων - βρεφών 

- βιβλίο Μητρώο νηπίων - βρεφών καθώς επίσης και 
όλα τα υπόλοιπα απαραίτητα βιβλία. 

13. Έχει την ευθύνη σύμφωνα με τους κανόνες της 
ισχύουσας νομοθεσίας για την υγιεινή παρασκευή του 
φαγητού, τον τρόπο σερβιρίσματος και την τήρηση της 
καθαριότητας όλων των χώρων του Σταθμού 

14. Παραλαμβάνει, διαχειρίζεται και παραδίδει στο 
μάγειρα τις αναγκαίες ποσότητες τροφίμων κ.λπ. ειδών 
για την παρασκευή των καθημερινών ποσοτήτων φα¬ 
γητού βάσει της καθημερινής δύναμης των νηπίων, του 
ποσοτολογίου και του διαιτολογίου, και παρακολουθεί 
τα υπόλοιπα των τροφίμων και ενημερώνει έγκαιρα το 
αρμόδιο γραφείο για τις αναγκαίες προμήθειες. 

15. Παραλαμβάνει και προωθεί τα τιμολόγια των 
προμηθευτών ή τα δελτία αποστολής στο Τμήμα Διοι- 
κητικού-Οικονομικού, για την έκδοση των χρηματικών 
ενταλμάτων. 

16. Ενημερώνει τις παρουσίες των εγγεγραμμένων 
παιδιών στο τέλος κάθε μήνα. 

17. Υπογράφει τα αιτήματα αδειών των υπαλλήλων του 
τμήματος του και τα κοινοποιεί στο αρμόδιο τμήμα για 
την έκδοση απόφασης. 

18. Ενημερώνει τη Διεύθυνση για τις αναρρωτικές 
άδειες του προσωπικού του και για τα κενά που δημι- 
ουργούνται στη δύναμή τους. 

19. Ενημερώνει τη Διεύθυνση για τις διαγραφές παι¬ 
διών του τμημάτων του και εισηγείται αυτές. 

20. Παρακολουθεί καθημερινά τη σωστή χρήση ανα¬ 
λώσιμου και μη αναλώσιμου υλικού καθώς και όλου του 
εξοπλισμού του τμήματός του. 

3) Προϊστάμενος Τμήματος Διοικητικού - Οικονομικού 

Ο προϊστάμενος έχει την ευθύνη για τη νόμιμη σω¬ 
στή και αποδοτική λειτουργία των γραφείων που το 
συγκροτούν κάτω από την ενιαία διεύθυνση και με τις 
αρμοδιότητες που ορίζονται για το καθένα από αυτά. 

Ευθύνεται για την εύρυθμη λειτουργία του τμήματος 
και την τήρηση του κανονισμού λειτουργίας, ελέγχει και 
κατευθύνει όλες τις αρμοδιότητες του τμήματος όπως 
αναλύονται στο παρόντα Ο.Ε.Υ. 

Συγκεκριμένα ο προϊστάμενος Διοικητικού - Οικονο¬ 
μικού: 

1. Εισηγείται ιεραρχικά τα θέματα της αρμοδιότητάς 
του. 

2. Παραλαμβάνει την καθημερινή αλληλογραφία μετά 
την πρωτοκόλληση της και τη χρεώνει στους αρμόδιους 
υπαλλήλους για τις παραπέρα ενέργειες. 

3. Κατανέμει την εργασία στους υπαλλήλους που 
υπάγονται στην αρμοδιότητά του και αναπληρώνει τα 
έκτακτα κενά που δημιουργούνται με άτομα του τμή¬ 
ματος του. 

4. Έχει την ευθύνη της ορθής και εύρυθμης λειτουρ¬ 
γίας του τμήματος, συνεργάζεται με το προσωπικό, και 
το εποπτεύει για τη σωστή εκτέλεση των καθηκόντων 
τους. 

5. Μεριμνά και ευθύνεται για τη σύννομη, ορθή και 
ταχεία διεκπεραίωση των υποθέσεων της αρμοδιότη¬ 
τάς του. 


6. Εισηγείται στο Διευθυντή θέματα που αφορούν την 
επιμόρφωση του προσωπικού, καθώς και τον υλικοτε- 
χνικό εξοπλισμό του τμήματος. 

7. Υποβάλλει στη Διεύθυνση τα πορίσματα Ερευνών, 
Μελετών και Ειδικών Προγραμμάτων που εφαρμόζονται 
στο Τμήμα του οποίου προΐσταται. 

8. Εισηγείται (όταν παρίσταται ανάγκη) στο Διοικητικό 
Συμβούλιο θέματα, προγράμματα και δραστηριότητες 
που αφορούν το Τμήμα ως εισηγητής χωρίς ψήφο. 

9. Συζητεί και ανάλογα συμφωνεί ή όχι, τροποποιώ¬ 
ντας τις υπηρεσιακές εισηγήσεις των υπαλλήλων της δι¬ 
καιοδοσίας του, με ενυπόγραφη πάντοτε σημείωσή του 
στο σχέδιο των εγγράφων, με παράλληλη υποχρέωση, 
σε μία τέτοια περίπτωση, έγκαιρης και αιτιολογημένης 
ενημέρωσης του προϊσταμένου της Διεύθυνσης. 

10. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμής και 
υπογράφει αυτά 

11. Επικυρώνει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κλπ. του προσωπικού. 

12. Συνεργάζεται με την Διεύθυνση για την κατάρτιση 
του προϋπολογισμού του Νομικού Προσώπου. 

13. Ελέγχει την τήρηση όλων των απαραίτητων βιβλίων 
και των προγραμμάτων του τμήματος και έχει άμεση 
πρόσβαση στο σύστημα μηχανοργάνωσης του τμήματος. 

14. Παρακολουθεί και ελέγχει για την τήρηση όλων 
των διατάξεων του Κώδικα Δήμων και Κοινοτήτων και 
γενικά έχει ευθύνη για όλες τις διοικητικές και οικονο¬ 
μικές υποθέσεις του Ν.Π.Δ.Δ. 

15. Υπογράφει τα αιτήματα αδειών των υπαλλήλων του 
τμήματος του και τα κοινοποιεί στο αρμόδιο τμήμα για 
την έκδοση απόφασης. 

16. Τηρεί βιβλίο παρουσίας προσωπικού του τμήματος. 

Άρθρο 9 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Αρθρο 10 

ΟΡΓΑΝΙΚΕΣ ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.δ. 37α/ 
1987, στο Π.δ. 22/1990, στο Π.δ. 50/2001 και στο Π.δ. 476/ 
1981 όπως εκάστοτε ισχύουν. 


2. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι και προβλέπονται αντίστοιχα 
οι παρακάτω θέσεις: 


ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Διοικητικών - Οικονομικών 

2 

ΠΕ Νηπιαγωγών 

7 

ΠΕ Ψυχολόγων 

1 

ΠΕ Ιατρών 

2 

ΠΕ Κοινωνιολογίας 

1 

Σύνολο θέσεων ΠΕ 

13 


3. Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι και προβλέπονται αντίστοι¬ 
χα οι παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Διοικητικών - Λογιστών 

1 

ΤΕ Κοινωνικών Λειτουργών ή 
Κοινωνικής Εργασίας 

4 

ΤΕ Νοσηλευτών/τριών 

4 

ΤΕ Φυσικοθεραπευτών /τριών 

2 

ΤΕ Βρεφονηπιοκομίας 

7 

Σύνολο θέσεων ΤΕ 

18 


4. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι και προβλέπονται αντίστοιχα 
οι παρακάτω θέσεις: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικών - γραμματέων 

3 

ΔΕ Κοινωνικοί Φροντιστές - 
Επιμελητές Πρόνοιας 

2 

ΔΕ Βοηθών Βρεφοκόμων- 
Παιδοκόμων 

6 

ΔΕ Οδηγών 

1 

ΔΕ Μαγείρων 

3 

Σύνολο θέσεων ΔΕ 

15 


5. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι και προβλέπονται αντίστοι¬ 
χα οι παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Οικογενειακών Βοηθών 

3 

ΥΕ Καθαριότητας εσωτερικών 
χώρων 

2 

ΥΕ Γενικών Καθηκόντων 

1 

Σύνολο θέσεων ΥΕ 

6 


Αρθρο 11 

ΠΡΟΣΩΡΙΝΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΤΕ Νηπιαγωγών 

1 

ΤΕ Βρεφονηπιοκόμων 

5 

ΥΕ Προσωπικού Καθαριότητας 

2 


ΔΕ Διοικητικών 

1 

Σύνολο προσωποπαγών θέσεων ΔΔ 

9 


Οι θέσεις αυτές κενούμενες με οποιονδήποτε τρόπο, 
καταργούνται. 

Το προσωπικό έχει τα ίδια δικαιώματα και υποχρεώ¬ 
σεις με το προσωπικό που είναι ενταγμένο σε οργανικές 
θέσεις. 

Αρθρο 12 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


1. Προβλέπονται οι παρακάτω οργανικές θέσεις που 
καλύπτονται από προσωπικό με σύμβαση εργασίας ιδιω¬ 
τικού δικαίου αορίστου χρόνου (ΙΔΑΧ): 


Ειδικότητες 

ΑΡΙΘΜΟΣ ΘΕΣΕΩΝ 

ΤΕ Μουσικών 

1 

ΔΕ Μουσικών 

7 

Σύνολο οργανικών θέσεων ΙΔΑΧ, 

8 


ΠΑΡΑΤΗΡΗΣΗ: (η μια θέση είναι μερικής απασχόλη¬ 
σης - 10 ώρες εβδομαδιαίως) 


2. Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωπο¬ 
παγείς. Οι θέσεις αυτές καταργούνται όταν κενωθούν 
με οποιονδήποτε τρόπο. 


Ειδικότητες 

ΑΡΙΘΜΟΣ ΘΕΣΕΩΝ 

ΠΕ Νηπιαγωγών 

1 

ΤΕ Κοινωνικών Λειτουργών 

2 

ΤΕ Φυσικοθεραπευτών 

2 

ΔΕ Διοικητικών - Γραμματέων 

4 

ΥΕ Οικογενειακών Βοηθών 

2 

Σύνολο προσωποπαγών θέσεων ΙΔΑΧ 

11 


Το προσωπικό έχει τα ίδια δικαιώματα και υποχρεώ¬ 
σεις με το προσωπικό που είναι ενταγμένο σε οργα¬ 
νικές θέσεις. 


Αρθρο 13 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

1. Προβλέπονται πενήντα (50) θέσεις προσωπικού με 
σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις (Αρθρο 205 του Ν. 3584/07). 

2. Επίσης προβλέπονται θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου 
(δίμηνα) διαφόρων ειδικοτήτων για την αντιμετώπιση 
εποχικών ή άλλων περιοδικών ή πρόσκαιρων αναγκών 
καθώς και για την κάλυψη αναγκών ανταποδοτικού χα¬ 
ρακτήρα σύμφωνα με τις κείμενες διατάξεις. 

Οι παραπάνω θέσεις θα πληρώνονται βάσει των δια¬ 
τάξεων των παρ. 2 έως 17 του άρθρου 21 του Ν. 2190/1994 
και οι υποψήφιοι των επιμέρους κατηγοριών που θα 
καθορίζονται με την ανακοίνωση - προκήρυξη του Δι¬ 
οικητικού Συμβουλίου πρέπει να έχουν τα αντίστοιχα 
προσόντα που απαιτούνται κάθε φορά, για τους μονί¬ 
μους υπαλλήλους, όπως προβλέπονται από τις σχετικές 
διατάξεις. 

Όσον αφορά τις οικονομικές προϋποθέσεις που θέτει 
η νομοθεσία για τη σύσταση της νέας τακτικής θέσης 
στον ΟΕΥ (Τις διατάξεις του άρθρου 10 του Ν. 3584/2007) 
δεν έχουν εφαρμογή για τη σύσταση των θέσεων του 
προσωπικού με σύμβαση εργασίας ιδιωτικού δικαίου 
ορισμένου χρόνου, διότι αυτές οι θέσεις δε θεωρούνται 
από το Σύνταγμα θέσεις τακτικού προσωπικού. 

ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Ν.Π.Δ.Δ. μπορεί να έχει εξωτερικούς συνεργάτες 
με σύμβαση μίσθωσης έργου. 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης, την ιατροφαρμακευτική πε¬ 
ρίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές Διατάξεις. Το Ν.Π.Δ.Δ. διέπεται 
από τον κώδικα Δήμων και κοινοτήτων Ν. 3463/2006 και 
τον Ν. 3852/2010. 


ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Άρθρο 14 

Προϊστάμενοι Υπηρεσιών 

Προϊστάμενοι των Διευθύνσεων, Τμημάτων και αυτο¬ 
τελών Γραφείων της οργανωτικής δομής του Δήμου 
τοποθετούνται, σύμφωνα με τις κείμενες διατάξεις, 
υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Διεύθυνση Ν.Π.Δ.Δ 

ΠΕ Διοικητικών -Οικονομικών ή 
ΠΕ Νηπιαγωγών (προσωρινός) ή 
ΠΕ Νηπιαγωγών ή 

ΠΕ Ψυχολόγων ή 

ΤΕ Νηπιαγωγών 
(προσωρινός) ή 

ΤΕ Βρεφονηπιοκομίας ή 

ΤΕ Κοινωνικών Λειτουργών 

2 

Τμήμα Κοινωνικής 
Υπηρεσίας - 
Κοινωνικής Φροντίδας 
Τρίτης Ηλικίας 
και Υπηρεσιών 
Πρωτοβάθμιας 
Φροντίδας Υγείας 

ΠΕ Ψυχολόγων ή 

ΤΕ Κοινωνικών Λειτουργών ή 
ΤΕ Νοσηλευτών ή 

ΤΕ Φυσικοθεραπευτών 

3 

Τμήματα 

Προσχολικής Αγωγής 
(ένα ή περισσότερα 
Τμήματα) 

ΠΕ Νηπιαγωγών (προσωρινός) ή 
ΠΕ Νηπιαγωγών ή 

ΤΕ Νηπιαγωγών (προσωρινός) ή 
ΤΕ Βρεφονηπιοκομίας 

4 

Τμήμα Διοικητικού 
Οικονομικού 

ΠΕ Διοικητικών - Οικονομικών ή 
ΤΕ Διοικητικών - Λογιστών ή 
ΔΕ Διοικητικών - Γραμματέων 

5 

Αυτοτελές Γ ραφείο 
Πολιτισμού και 
Μουσικής Παιδείας 

ΤΕ Μουσικών ή 

ΔΕ Μουσικών 


6 


Γ ραφεία Παιδικών 
ή Βρεφονηπιακών 
Σταθμών* 


ΠΕ Νηπιαγωγών (προσωρινός) ή 
ΠΕ Νηπιαγωγών ή 
ΤΕ Νηπιαγωγών (προσωρινός) ή 
ΤΕ Βρεφονηπιοκομίας 


*Ένα ή περισσότερα τα οποία δεν στεγάζονται στο 
κύριο κτίριο του Τμήματος Προσχολικής Αγωγής με 
την υποχρέωση να ασκούν παράλληλα τα παιδαγωγι¬ 
κά τους καθήκοντα. 

Η επιλογή σε θέση ευθύνης για τα διάφορα επίπεδα 
οργανικών μονάδων γίνεται σύμφωνα με τα άρθρα 10, 
11, 28 του Ν. 4024/2011. 


Σύμφωνα με το Π.δ. 19/2011 (Αρ. ΦΕΚ 51, τ.Α') επιτρέ¬ 
πεται η επιλογή υπαλλήλων ΙΔ.ΑΧ. ως προϊσταμένων. 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Άρθρο 15 
Τελικές διατάξεις 

1. Κατά την έναρξη της ισχύος του παρόντος Οργανισμού 
οι υπηρετούντες στο Νομικό Πρόσωπο υπάλληλοι κατα¬ 
τάσσονται στις αντίστοιχες θέσεις των σχετικών κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

4. Όπου στον παρόντα Οργανισμό προβλέπεται δυνα¬ 
τότητα ορισμού ως προϊσταμένου Υπάλληλου κατώτερης 
κατηγορίας, αυτό επιτρέπεται μόνο αν δεν υπάρχουν 
υπάλληλοι ανώτερης κατηγορίας, ενώ συγχρόνως, κατά 
τον ορισμό των προϊσταμένων, πρέπει να τηρούνται οι 
εκάστοτε ισχύουσες νομοθετικές διατάξεις που καθο¬ 
ρίζουν τις προϋποθέσεις ορισμού των προϊσταμένων. 

5. Για την αξιολόγηση και τη διαδικασία επιλογής των 
Προϊσταμένων και Διευθυντών εφαρμόζεται ο ισχύον 
νόμος όπως έχει ψηφιστεί ή όπως τυχόν έχει τροπο¬ 
ποιηθεί στο μέλλον. 

ΑΚΡΟΤΕΛΕΥΤΙΟ Άρθρο 
Σύμφωνα με το άρθρο 90 του Π.δ. 63 /2005: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
308.868 € για το τρέχον έτος 2015 που θα καλυφθεί από 
τους Κ.Α. 15-6011,15-6021,15-6041 του προϋπολογισμού 
του Νομικού Προσώπου. 

Γ ια τα επόμενα έτη προκαλείται ετήσια δαπάνη ύψους 
529.488€, η οποία θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 11 Αυγούστου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

